Bilal bin Rabbah nyaeta salah saorang sahabat Nabi Muhammad SAW nu mimiti ngumandangkeun adzan. Anjeunna dilahirkeun di Mekkah, Hijaz, 43 taun sameh hijrah Nabi. Bapakna mangrupakeun budak Arab ti Bani Jumah. Ibuna ngagaduhan nami Hamamah, mantan putri Abyssina, salah sahiji karajaan di Afrika Timur Laut. Hamamah ditangkap pas peristiwa taun gajah, tuluy dijadikeun budak. Bilal bin Rabbah dilahirkeun jadi saorang budakUmayyah bin Khalaf. Anjeunna terkenal patuh jeung taat ka dununganna. Hiji waktu, anjeunna ningali dakwah Rasulullah, tuluy tertarik jang lebet Islam. Saprak lebet Islam, anjeunna disiksa ku dunungan nana. Teu lami, Abu Bakar As-Sidiq meuli anjeunna ka Umayyah bin Khalaf. Berkat eta anjeunna dibebaskeun tina perbudakan.


Salian parabot lengkep jeung sagala rupa pilihan beurat, laun urang olah raga di gim atawa pusa kabugaran, urang oge tiasa nyewa jasa palatih pribadi pikeun ngajarkeun olahraga make teknik bener. Ku cara eta, urang tiasa meunang kauntungan optimal tina angkat beurat bari ngahindarkeun resiko cidera nalika latihan. Aya seueur mangpaat kasehatan anu bakal dirasakeun nalika angkat beurat, diantarana nyaeta awak janten leuwih kuat. Latihan ngangkat beurat tiasa ngabantosan urang janten langkung kuat sareng langkung seeur tanaga. Hal ieu ngamungkinkeun urang ngalaksanakeun tugas sapopoe langkung gampang sareng henteu gapang cape. Contona di antarana mangku budak murangkalih, ngaganti galon cai mineral, naek ka handap tangga, lumpat, beberesih imah jeung nu sejenna.


Lamun baraya nuju milarian tempat ngopi anu cocok keur niis jeung suasanana anu tenang, aya hiji ceffee shop anu miboga suasana tenang tur kopina anu nikmat, nyaeta Melanger. Upami baraya bade nganjang ka ieu tempat, baraya tiasa nganggo Damri jurusan Jatinangor Dipatiukur. Mimiti, Baraya bisa megat Damri ieu di Gerbang Tol Moch. Toha teras wae naek Damri anu jurusan ka Dipatiukur atawa kasohorna disebut DU. Salajengna, Baraya kantun ngantosan ieu bus dugi ka Jalan Dipatiukur. Teras Baraya tiasa turun di payuneun travel Jackal Holiday. Ti dinya, Baraya kantun mapah kira-kira 300 meter ti dinya ka arah taman Panata Yudha. Sadugina didinya, Baraya tiasa ningali plang beureum anu aya aksara Melanger. Teras we lebet ka dinya, Baraya tos dugi ka tempat anu dituju. Tinggal ngopi sareng niis, ngarereuhkeun kacape dina kasibukan sapopoe.


Mangpaat kepiting atawa yuyu atawa keuyeup pikeun kaséhatan teu perlu diragukeun. dahareun laut anu hiji ieu ngandung rupa-rupa gizi anu penting anu dibutuhkeun ku awak. Leuwih ti éta, rasana ngeunah tur cocog pikeun diolah jadi rupa-rupa masakan, aya kepiting saus tiram, kepiting saos padang nepi ka kepiting bakar. Kepting atawa keuyeup teu ngan bisa di jieun dahareun biasa tapi bisa oge di olah jadi dahareun nu bisa tahan lila nyaeta crabstick .Sacara umum, keuyeup kaasup kana jinis kadaharan ti laut anu rendah merkuri. Keuyeup ogé luhur asam lemak omega-3 anu fungsina pikeun ngajaga otak, jantung sareng métabolisme anu séhat. Manfaat kepiting diantara na Membangun dan memelihara otot-otot tubuh, Mencegah anemia, Menjaga kesehatan tulang, Menjaga fungsi otak, Menjaga kesehatan jantung.


Abdi paling resep mun jajan inuman es kalapa ngora. Es kalapa ngora beda jeung kalapa murni. Kalapa murni mah teu digulaan, mun es kalapa ngora mah digulaan. Biasana ngangge gula beureum atawa gula bodas. Mun make gula beureum, es kalapa ngorana rubah warnai caina jadi semu cokelat. Mun make gula bodas, cai kalapa ngorana warnana bodas jiga susu. Rek make gula beureum atawa gula bodas, angger we luhurna disusuan. Tuluy es kalapa ngora na teh sok make serutan kalapa na. Jadi dina gelas teh sok kataringali serutan kalapa nu paranjang. Mun ayeuna mah kadang es kalapa teh sok dicampuran ku jeruk atawa buah naga. Mun make buah naga mah warna na sok jadi semu beureum atawa kayas sabab kawarnaan ti buah naga na. Mun make jeruk warna na sok oren pias, angger lolobana mah warna bodas.


Futsal mangrupa salah sahiji olah raga nu pang populerna di kalangan barudak, hususna budak lalaki ti kiwari, sabab olahraga ieu mangrupa turunan tina maén bal tapi pamaénna leuwih saeutik sarta wewengkon lapang leuwih leutik. Di Sakola SMP atawa SMA ekstrakurikuler futsal geus cukup populér, biasana leuwih ti 50  siswa geus milu kana ieu ekstrakurikuler. Biasana Latihan rutin dilaksanakeun saban Jumaah-Saptu soré balk sakola anu di bimbing ku pembina na pikeun pelatih permainan jeung strategina. Kagiatan ekstrakurikuler futsal dilaksanakeun kalawan tujuan pikeun méré tempat pikeun siswa pikeun nyalurkeun hobi sarta nepikeun sipat-sipat positif ka siswa, nya éta sportivitas sarta pikeun ngahasilkeun atlét anyar anu pinunjul di tingkat lokal, nasional jeung internasional.


Lantaran gaduh artos leuwih jeung hoyong dijadikeun modal usaha, abdi mutuskeun kanggo ngaical pulsa. Abdi ngaical pulsa lantaran pasti bakal seeur anu meser jeung loba nu butuh. Sadaya tatanggi dekeut abdi meser pulsa ka abdi. Rerencangan oge seeur anu meser pulsa jeung kuota ka abdi. Salila abdi ngical pulsa abdi oge kantos ngalaman rugi lantaran seeur anu nganjuk, tapi kadieunakeun abdi ngadamel aturan kanggo mayar harita keneh pas pulsana geus nepi supados teu aya utang. Abdi ngahaja teu nyandak bati gede teuing tina ngical pulsa ieu nu penting mah seeur heula anu meser pulsa ka abdi jeung janten tukang pulsa anu jujur.


Aya sababaraha kauntungan tina latihan lantai. Kahiji, awak jadi leuwih fléksibel. Kalayan gerakan senam lantai anu ngabengkokkeun sareng mantengkeun sendi sareng otot awak, awak bakal langkung fleksibel sahingga tiasa ngajaga awak tina tatu otot. Kadua, tulang jadi kuat, sabab unggal olahraga bisa ngajaga massa tulang. Katilu, kakuatan otot urang ngaronjat, sabab latihan lantai ngalibetkeun sakabéh bagian awak jeung gerakan ieu bakal nyieun otot ngakuan beban nurutkeun nu bagian otot awak gawéna pisan. Kaopat, résiko ngembang panyakit ngirangan.  Ku ngalih pisan tina latihan lantai, anjeun tiasa ngirangan résiko gering sabab awak anjeun janten langkung séhat. Awak anu séhat bakal langkung gampang ngalawan panyakit sareng janten langkung kuat.


Google Assistant mangrupakeun software asisten virtual nu dimekarkeun ku Google. Asisten virtual ieu oge aya di smartphone Android nu gunana jang mantuan urang ngaoperasikeun ponsel ngaliwatan sora. Google Assistant bisa diaktifkeun ku sora "Ok Google", tuluy ku parentah nu dihayangkeun ku urang. Misalna wae parentang jang ngalakukeun panggilan, ngirim pesan, mariksa cuaca, ngontrol musik, nepikeun ka mariksa status penerbangan nu dipiboga ku urang. Cara cek status penerbangan nu geus dipesen bisa ngaliwatan Google Asisstant. Nu kahiji buka heula aplikasina, tuluy pilih opsi mikrofon jang ngalakukeun parentah sora. Nu kadua ucapkeun Ok Google, iraha penerbangan urang ka Jakarta, misalna. Engkena halaman bakal nampilkeun informasi detail ngeunaan tanggal, waktu, tujuan, jeung rute.


Lamun numpak angkot, abdi paling resep calik di hareup, di sabeulah sopir. Komo lamun kondisi angkotna keur seeur panumpang, pasti abdi moal seseledek jeung panumpang anu sanesna. Tapi calik di saebulah sopir oge tangtu aya kakiranganna nyaeta lamun sopirna nuju ngaroko, pasti bakal beunang haseup roko lantaran kabawa ku angin, masalahna mah rata-rata sopir angkot pasti muka jandelana, janten haseupna pasti beunang panumpang anu calik di sabeulahna, komo deui lamun di angkot bagian tukang geus pinuh pisan biasana sopir oge masih keneh aya nu sok nyandak panumpang teras dititah diuk di hareup, janten di korsi hareup tiluan heheurinan sareng sopir.


Zaman ayeuna mah kadaharan anu biasa dibareuli teh nyaeta seblak. Seblak nyaeta kadaharan anu eusina rupa-rupa kurupuk jeung make bumbu cikur. Baheula mah seblak teh kur tiasa tuang di tempat. Ayeuna mah seblak teh tos aya dina bungkus instan nu bisa diasakan ku nyalira. Salah sahiji seblak instan anu tekenal nyaeta nu asal dijieuna di Garut. Teu kudu jah kaditu sabab ayeuna mah bisa dikirim lewat ekspedisi ngirim paket. Salain hargana nu leuwih mirah, seblak instan oge rasa na teu eleh ku seblak dadakan. Seungit cikur jeung daun jerukna nu mantak asa kaambeu wae dina irung. Nu teu resep lada oge deuih tiasa ngatur nyalira ladana sakumaha, janten teu kedah bingbang. Yuk geura cobian seblak instanna! Dijamin moal kaduhung pasti bakal deudeuieun.


Kemping di tempat wisata alam mangrupikeun kagiatan anu pikaresepeun sareng nyegerkeun pikiran pikeun seueur jalma. Kemping jadi cara anu sampurna pikeun ngeusi waktos luang ku aktivitas di luar ruangan. Kemping di tempat wisata alam, urang bisa ngarasakeun hawa anu seger sareng ningali kaendahan alam anu luar biasa. Kemping di tempat wisata alam oge mangrupikeun cara anu epektip pikeun jadi sarana hiburan. Sabab kemping nyadiakeun pangalaman anu beda. Biasana, anu disebut kemping di tempat wisata alam teh nyaeta meuting dina tenda, di tengah alam terbuka. Tempat wisata alam loba anu nyayogikeun oge lahan perkemahan anu bisa diakses ku wisatawan. Di dinya urang bisa kemping, ngasaan hirup di tengah alam bari tenang. Moal hariwang ku ayana sato liar atawa bahay-bahaya anu biasa dipanggihan.


Iphone 14 Pro salah sahiji smartphone kaluaran anyar. Smartphone ieu babari dipikawanoh sabab boga logo dina tukangeun smartphone na anu bentukna apel tapak gegel. Aya sababaraha pilihan warna nyaeta hideung, perak, emas, jeung warna gandola. Smartphone ieu dilengkepan ceramic shield, anu leuwih tanggung tibatan kaca smartphone anu sejenna. Ukuran layarna nyaeta 6,1 inci jeung 6,7 inci. Pas iPhone ieu diteundeun dina saku atawa ditangkubkeun, layarna bakal jadi poek jang ngahemat kakuatan batre. Smartphone ieu oge boga stabilizer anu alus, fungi stabilizer ieu teh karasa pisan mun keur mideo, mun urang ngaderegdeg misal keur dina kareta, tah hasil dina video mah bakal tetep mulus.


Kacilakaan jadi salah sahiji hal nu paling dipikasieun ku para olahragawan, khususna ku pegiat olahraga ekstrem nu nyajikeun sagala tantangan jeung resiko nu gede. Tah, dina bidang olahraga cai teh, kacilakaan paling mengerikan nu sering terjadi nepi ka ayeuna nyaeta titeuleum dugi ka teu kapendak. Seueur pisan kajadian olahraga cai teh memakan korban. Misalna aya orang nu nuju arung jeram atawa kayakan, parahuna tibalik tuluy titeuleum sabab teu make palampung atawa ngait dina batu di dasar wahangan. Naasna deui, mun jasadna mangpoe-poe teu kapendak. Ieu teh saolah jadi mimpi burum bagi para pegiat olahraga cai mah. Tapi, leupas ti eta, olahraga cai teh tetep jadi pilihan di antara rupa-rupa olahraga ekstrem nu aya di Indonesia.


Ayeuna mah nuju usum hape nu kamerana teh loba. Mun baheula mah ngan hiji, ayeuna mah aya nu nepi ka lima kamera sakaligus dina hiji hape. Misalna hape redmi 9T nu kaluaran terbaru. Hape redmi 9T dikaluarkeun bareng jeung seri poco nyaeta poco M3. Hape redmi 9T teh tos ngangge layar corning gorilla glass, batre 6.000 mAh, fast charging, jeung RAM na oge aya nu 4 GB aya nu 6 GB, ROM na ge aya nu 64 GB aya nu 128 GB. Kamerana ge tos 48 MP, kamera makro MP, kamera depth sensor 2 MP, jeung kamera ultrawide 8 MP ditambah jeung kamera depan 8 MP. Harga na oge dijual di rentang 1.800.000 nepi ka 2.300.000 per 2022.


Salah sahiji buah-buahan khas Subang nyaeta Ganas. Buah ieu asalna ti Subang kidul, nyaeta daerah tonggoh. Ganas Subang benten sareng ganas ti daerah sanes. Ganas ieu warnana koneng kahejoan upami nuju mengkelna, tapi upami asak na mah warna na koneng semu oren. Kulit pasina arageung, tuluy ukuran buahna oge ageung. Ganas nu tos siap panen biasana nu warna na tos semu koneng atanapi hejo kolot. Ukuran ganas nu kolot nyaeta buleud jeung kira-kira sajeungkal panangan urang dewasa. Upami di beulah, pasti cai ganasna seueur kalaluar, duh mantak seger ningalina. Unggal dinten ganas ieu tiasa ditingalan di sisi jalan daerah Jalancagak sabab panenna sapanjang taun, teu kenal musim jiga buah-buahan nu sanes.


Sateuacan asup ka acara utama ekahan, aya hiji upacara deui anu biasana dilaksanakeun, nyaeta Upacara Puput Puseur. Upacara Puput puseur dimimitian ku motong tali pusar orok. Biasana puser orok bakalan puput salila hiji nepikeun tilu mingon saatos lahir. Tali pusar anu geus dileupas teras ku indung beurang diasupkeun kana kanjut kundang. Tuluy bujal orok ditutup ku duit receh/bengol anu geus dibungkus ku kasa atawa kapas tuluy ditalikeun kana beuteung orok, hal ieu dilakukeun sangkan puser orokna teu nyolongkrong atawa dina basa Jawa na mah disebut bodong. Dina upacara ieu didugikeun doa kanggo kaselamatan, bubur beureum bubur bodas disayogikeun sareng nami orok oge dipasihkeun.


Latihan olahraga nyaéta ubar mujijat anu gampang anjeun meunangkeun tanpa biaya anu mahal alias gratis, tapi sering diabaikan, anu akhirna nyababkeun sagala rupa keluhan dina kaséhatan. Padahal lamun urang rutin olahraga minimal sategah jam urang bisa meunag lob mangfaatna. Sanajan kitu, eweh pernah kata telat pikeun ngamimitian olahraga. Henteu paduli umur anjeun, bukti ilmiah ngabuktikeun yén kagiatan fisik tiasa ngajadikeun anjeun langkung séhat sareng bahagia. Panalitian  malah ngabuktikeun yén gaya hirup anu teu aktif leuwih ngabahayakeun pikeun kaséhatan ti obesitas. Lamun geus obesitas urang pasti hese ngalakukeun nanaon jeung jadi kirang percaya diri. Matak olahraga bisa jadi sumber ubar tina sagala masalah kasehatan boh kasehatan fisik atawa kaehatan mental.


Di lembur urang biasana unggal sore lamun keur usum partandingan olahraga sok aya wae anu maen bola, partandingan bola ieu teh biasana di ngaranan partandingan sepak bola tarkam atawa antar kampung. Unggal sore sok rame pisan anu nongton bola ieu kabetulan imah urang baheula teh sisi lapangan jadi bisa pisan unggal poe urang nongton partandingan bola na ti sisi imah kusabab cicing didinya oge geus karici jelas partandingan bola na. Lamun rek aya pertandingan bola teh sok rame wae komo lamun geus asup ka babak final panongtona nepi ka anu jauh oge daratang hayang ningali  kusabab rame oge jadi na sok loba tukang dagang lamun keur aya partandingan bola.


Libur lebaran kamari, kuring jeung kulawarga mudik ka Purworejo, Jawa Tengah, urang sakulawarga  ziarah ka makam nini di dinya jeung silaturahmi ka sakabeh dulur di  purworejo. Saatos Purworejo urang mutuskeun pikeun liburan heula samemeh balik ka imah mempeng usum liburan keneh, urang mutuskeun liburan ka Yogyakarta. Jarak ti Purworejo ka Jogja teu pati jauh, ngan 2 jam ku naek mobil. Di jalan urang ngaliwatan bandara yogyakarta nu anyar nayeta NYIA "New Yogyakarta Internasional Airport" Di Yogya nginep di salah sahiji hotél sareng panginepan anu aya di wewengkon kota Yogya sareng caket ka babaraha tempat nu rek urang kunjungi saperti karaton Yogya, nyaéta di Calathea Homestay.


Musuh utama (masalah) mobil listrik nyaéta panas. Sapertos cocooan budak leutik, batré mobil listrik sareng motor listrik tiasa panas (malah hurung upami sél batréna rusak). Kusabab kitu, loba pabrik mobil listrik (Chevy Volt, Tesla series, Nissan Leaf, jrrd) masang sajenis "water jacket" anu fungsina pikeun nyuplai aki jeung motor listrik kalawan coolant, saperti cairan radiator dina mobil bensin/diesel pikeun ngaleutikan. overheating. Leo nétélakeun, rata-rata pikeun jarak 100 km, mobil listrik merlukeun listrik kira-kira 20 kWh, kalawan waragad Rp 1.647 per kWh. Hartina, supir mobil listrik ngan ukur ngaluarkeun duit Rp 32.940 pikeun perjalanan ti Jakarta ka Purwakarta. Béda jeung mobil bahan bakar minyak (BBM) anu béngsin bisa nepi ka Rp 50.000 pikeun KM anu sarua, kalawan harga béngsin Rp 7.500 pér liter. “Kandaraan listrik boga kaunggulan, leuwih irit. Hiji 20 kwh full tank roda opat (mobil listrik) jarakna 100 km. 1 kwh sakitar Rp 1.647.


Tempe mendoan janten salah sahiji patuangeun nu jadi andalan jang ngaganjeul beuteung atawa keur ngemil sareng ngopi. Cara nyieun patuangeun ieu oge gampil pisan. Mimiti, tempe teh dibaluran ku adonan tipung tur dianteupkeun kira-kira 15 menitan. Kadua, tempe nu tos dibaluran adonan teh dibaluran deui ku tipung nu dicampur sareng bumbu-bumbu sapertos bawang, uyah tur ketumbar. Katilu, tempe nu tos dibaluran dianclomkeun ka minyak panas nika keun warna na rada koneng ka emas-emasan. Nanging kudu diemutan ulah digoreng nika garing kusabab lamun garing jadina tempe goreng biasa. Teras kitu tempe mendoan siap disayogikeun haneut-haneut sareng sambel kecap nu lada rasa na.


Radio mangrupa salah sahiji média massa éléktronik pangkolotna sarta mangrupa bagian penting dina sajarah kamekaran téknologi komunikasi jeung sajarah kamekaran pakakas komunikasi. Salian ti éta, radio ogé ngambah sajarah média massa babarengan jeung televisi, koran, majalah, jeung sajabana. Ciri-ciri média massa jeung ciri-ciri média siaran anu digantelkeun kana radio ngajadikeun éta salah sahiji média komunikasi anu dipikaresep dina mantuan nepikeun pesen sacara gancang sarta sakaligus ti mimiti mimiti. Serangan rupa-rupa média anyar atawa média anyar jeung ciri-ciri média anyarna sakumaha anu dipedar dina téori média anyar, téori média anyar, atawa tiori média anyar, numutkeun para ahli, henteu ngaréngsékeun minat audiens pikeun terus ngagunakeun radio salaku média. komunikasi, informasi média, jeung média hiburan anu penting pikeun maranéhna.


Loba kabudayaan Indonesia nu bertahan di era globalisasi ieu. Angklung nyaeta salah sahiji conto kabudayaan Indonesia nu bisa nanjeur di buana. Salah sahiji bukti angklung nanjeur di buana nyaeta geus kabentukna hiji kelompok oskestra angklung di Jerman. Grup ieu mangrupakeun grup angklung nu personilna teh nyaeta ti mahasiswa oge murid-murid Indonesia di Hamburg. Diditu, angklung teu ngan ukur dimaenkeun jang lagu-lagu tradisional siga Manuk Dadali. Tapi oge aya kombinasi lagu barat siga Mission Impossible ku alat musik angklung ieu, jadina aya campur modern-etnik. Ku kaunikan angklung, angklung bisa nyampurkeun warna kaendahan musik dina ajegna jiwa persatuan sacara universal di sakabeh kalangan.


Abdi sumping sateuacan tengah wengi. Sanggeus meunang konci kuring langsung naek lift ka kamar. lorong éta sepi, maot jempé. Abdi ngartos. Meureun sabab geus tengah peuting. Kabéh sémah keur istirahat. Kuring teu malire rarasaan kawas batur keur lurking bari leumpang handap aula. pikiran kuring ngan hiji. Istirahat. Nepi ka hareupeun kamar kuring nempelkeun konci, sarta nalika panto kamar kuring dibuka: ieu kosong! Babaturan kuring teu acan sumping. Tah nu kitu mah. Abdi oge teu wani ngajak naek supir, sieun engke rerencangan. Sanggeus mandi, néangan saré kuring ngahurungkeun TV. nepi ka kuring saré satengah saré. Sarta di dieu musibah dimimitian. Teu acan ngalaman katindihan. Kusabab sanajan panon kuring ditutup, otak kuring masih pinuh sadar. Ujug-ujug kuring kadéngé siga nu keur ngagoréng sangu di luar balkon. Sora spatula/sabeulah beusi bentrok tarik pisan jeung kagorengan ngaduk sangu kadenge jelas siga tukang goreng ngaduk sangu di jalan hareupeun imah. tapi otak abdi masih sadar, abdi teu di lantai 3? abdi ngantepkeun abdi. Meureun kuring berhalusinasi sabab kuring capé. Tapi beuki lila siga spatula adu kawali beuki heuras.


Ulin sapatu roda tiasa janten kagiatan santai anu pikaresepeun sareng ogé olahraga ringan anu gampang dipaénkeun. Lamun urang geus nyaho kumaha carana nangtung bener di luhur eta sapatu roda, urang bakal kacanduan maén deui, kawas Fitri anu ayeuna keur maén sapatu roda jeung babaturan komplék na. Bari ulin, ujug-ujug adina babaturan Fitri hayang milu ulin oge, tapi Fitri ngan boga hiji eta sapatu roda teh. Fitri lumpat ka imahna tuluy balik mawa sapatu roda adina sarta diinjeumkeun ka adina babaturan Fitri. Ngarah ilun sapatu roda babarengan, maranéhanana ogé maenkeun loba gaya, nyepengan tiluan bari jalan, sarta lulumpatan make eta sapatu roda.


Salah sahiji kadaharan Bandung anu kasohor utamana di kalangan barudak ngora nyaeta seblak. Seblak jaman baheula teu sapertos seblak jaman ayeuna. Baheula seblak ngan saukur kurupuk anu dikulub make bumbu cikur, bawang bodas, jeung cengek. Jaman ayeuna seblak janten rupi-rupi eusina, aya nu ngangge makaroni, bakso, tulang, ceker, siomay garing, mie golosor, nepikeun sayur. Inovasi seblak ieu nu matak ngajadikeun seblak langkung kasohor nepi ka luar daerah. Seeur jalmi nu asalna teu apal seblak ayeuna resep emam seblak lantaran seeur pilihan topingna. Salain toping atawa eusian nu rupi-rupi, seblak oge kasohor ku ladana, urang tiasa milih level lada sareng kuahna.


Poe Minggu teh jadi poe nu dinanti-nanti pisan ku barudak sakola mah, sabab aya siaran kartun favorite. Biasana kartun poe Minggu isuk-isuk teh sok aya Power Ranger, Barbie, Doraemon, Spongebob, Shin-Chan, jeung sajabana. Siaran televisi kartun ieu teh jadi hiburan dina poe libur barudak sakola. Biasana mah sok ngahajakeun teu ka mana-mana tuluy hudang isuk supaya bisa nonton kartun kasayangan. Kadang mah sapopoe jeput di imah jang nonton televisi hungkul sabab loba acara nu rame. Mun sore mah kadang sok nonton Si Bolang nepi ka sore. Acara televisi nu karieu teh jadi karesep anak sakolaan pisan sabab loba rupa jeung tontoneun nana.


Lalampahan ka pantai atawa danau geus ilahar. Coba wisata ieu waduk panggedena di Indonesia, Waduk Jatiluhur. Lucu pisan! Ayeuna Waduk Jatiluhur nuju panas dibicarakeun kusabab kaéndahanna dina kaméra, sapertos bentang alam Skotlandia. Nu peryogi kauninga, ieu waduk teh panggedena di Indonesia sareng di Asia Tenggara. Waduk Jatiluhur aya di Purwakarta, Jawa Barat. Mun rék ka dieu, bisa ngaliwatan Jalan Tol Purbaleunyi (Purwakarta-Bandung-Cileunyi), kaluar di Gerbang Tol Jatiluhur. Ieu waduk ngabogaan kapasitas 12,9 miliar méter kubik anu legana 4.500 km2. Kapasitas anu ageung ogé ngajadikeun Waduk Jatiluhur janten pembangkit listrik tenaga air anu ngagaduhan sistem limpasan anu panggedéna di dunya. Ieu oge waduk panggedena di Indonesia jeung Asia Tenggara.


Kejuaraan Nasional Arung Jeram mangrupakeun kajuaraan single event nu rutin diayakeun unggal taun. Event ieu diayakeun jang ngapersiapkeun atlet terbaik jang ngawakilan Indonesia dina kajuaraan dunia. Jadi, tim nu meunang di kejurnas teh bakal maju ka event kejuaraan dunia. Biasana event kejurnas ieu teh diayakeunna di akhir taun. Tim nu tanding di kejurnas teh mangrupakeun tim terbaik nu diutus ku provinsi masing-masing. Dina event kejurnas arung jeram teh dibagi kana opat nomor lomba nyaeta H2H, sprint, slalom, jeung down river race. Mun divisi jeung kategori na mah terdiri tina yoith women, youth men, junior men, junior women, open men, open women, master men, jeung master women.


Cara ngapalkeun Alqutan, nu kahiji gunakeun 1 mushaf. Dianjurkeun pisan jang ngagunakeun 1 mushaf nu sarua salila proses ngapalkeun Alquran. Hal ieu bakal ngababarikeun pisan dina proses ngapalkeun. Nu kadua ngadengekeun bacaan qori. Ngabiasakeun ngadenge bacaan ti qori bisa mantuan dina nambahan atawa ngulangi hapalan. Salian ti eta, bisa oge ngadangukeun qori sejen nu dipikaresep. Jang ngababarikeun hapalan, usahakeun ngadangukeun bacaan murotal, lain mujawwad. Nu katilu bisa ngagunakeun teknologi jang sarana maksimalkeun ngahapal Alquran, misalna lamun keur dina perjalanan tapi teu mawa mushaf, kudu dipastikeun geus ngainstall aplikasi Alquran dina HP. Jadi kamana wae indit, bisa tuluy maca atawa ngadengekeun Alquran.


Salah sahiji kagiatan nu ringan tapi meunang pahala jeung elmu kaagamaan nyaeta ngaregepkeun khotbah sholat ied. Dina khotbah sholat ied sok disampaikeun ajaran agama ngeunaan zakat fitrah atawa pentingna berqurban. Dina khotbah ditepikeun sagala hal nu mangpaat jang kahirupa, khususna dua amalan tadi. Zakat fitrah jeung qurban sarua hakekatna nyaeta nyucikeun diri dina raraga nambah kataqwaan jeung kaimanan ka Gusti Allah SWT. Mun khotib keur ngadugikeun khotbah, kalayan sae na mun urang ngaregepkeun sing tarapti kana nu disampaikeun nana. Ulah nepi ka mubadzir sabab teu ngaregepkeun. Khotbah teh penting pisan sabab panginget urang kana urusan agama nu kaitanna jeung kataqwaan ka Allah SWT.


Andong nyaeta salah sahiji kandaraan tradisional ikonik ti Yogyakarta. Andong nyaeta gorobag nu ditarik ku kuda, hampir sarua jeung delman. Zaman baheula andong teh sok dipake ngangkut jukut atawa pare. Mun ayeuna mah andong diangge ngangkut wisatawan ngurilingan Jalan Malioboro. Andong biasana ditarik ku hiji kuda, tuluy aya nu nyupiran nana nyaeta kusir. Tah gorobag atawa roda nu ditarik ku kuda teh mangrupa tempat diuk wisatawan. Andong zaman ayeuna dijadikeun salah sahiji kandaraan wisata nu jadi unggulan di Yogyakarta. Kuda nu narik andong biasana kuda piaraan nu geus kacoo. Sahiji andong biasana ngan bisa muat kana lima penumpangan, tapi tergantung oge jeung kapasitas roda atawa gorobag nu dipakena.


Salian ti ulin karet atawa lompat tali, aya oge salah sahiji olahraga anu dipikaresep basa SD, nyaeta skiping. Abdi langkung resep kana olahraga nu luluncatan tibatan lulumpatan. Pas nuju olah raga di sakola, aya hiji rupi olah raga anu diajarkeun nyaeta skiping. Asalnama gantian sakali ewang lantaran di sakola ngan aya hiji tali na, tapi beuki lila beuki seeur oge rerencangan anu mawa tali sorangan. Abdi kaasup jalmi anu teu tiasa meser tali skiping anu mahal. Aya sababaraha jenis tali skiping anu dibawa ku rerencangan di sakola anu warna-warni. Aya oge nu tiasa ngetang otomatis sabaraha kali urang luncat, aya oge anu aya lampuan.


Nginum jus buah bisa jadi sehat tapi bisa oge henteu, komo anu ngandung gula. Urang sok meuli jus buah nu di sisi jalan biasana ditambahan gula cair, susu kentel amis, jeung pemanis nu sejenna. Anu karasa sok nyieun masalah huntu jeung sungut, mulai ti huntu bolong, huntu koneng, nepika huntu sensitif. Komo pas nginum jus anu haseum siga jus apel atawa jeruk bisa nyebabkeun lapisan paling luar pelindung huntu jadi erosi. Jadi mending nginum jus buah mah sasakali ulah nginumna unggal poe. Kecuali lamun nyieun sorangan jus buahna di imah supaya bisa apal komposisina, tuluy ulah ditambahan gula, susu kental manis, jeung pemanis buatan.


Lamun jadi umat Islam anu hadé, tangtuna urang kudu paham kana pentingna jeung hikmah sholat Jum’at. Jumaah ditunjuk minangka salah sahiji poe anu pangalusna sareng bisa  disebat poe anu hébat jeung suci. Matakna umat Islam kudu ningkatkeun ibadah jeung amal dina poe éta. Dina Al-Qur'an sareng Hadits, loba dalil anu nyarioskeun ngeunaan kautamaan jeung hikmah sholat Jum'at atanapi anu sering disebat ku umat Islam Indonesia salaku Jumatan. Istilah Jumaah asalna tina basa Arab nyaéta jama'ah anu bisa dihartikeun kumpul. Salian ti dijadikeun lambang silaturahmi jeung silaturahmi, sakumna umat Islam ogé meunang kasempetan pikeun ngalaksanakeun ibadah anu ngabogaan ajén anu kacida luhungna dina poé Jumaah. Kautamaan solat Jum’at anu kahiji nyaéta meunang pahala saperti ngalaksanakeun ibadah haji. ngalaksanakeun ibadah pasti ngaleungitkeun dosa tapi aya prioritas pikeun solat jumaah nyaéta ngahampura dosa sababaraha poé.


Golongan anu meunang lindungan ti Alloh pas poe kiamat anu katilu nyaeta jalmi anu salawasna hatena ngarasa patali jeung masjid. Janten manehna teh aktif ngalakukeun kagiatan dina masjid, lantaran masjid sorangan gaduh harti nyaeta tempat sujud. Golongan anu kaopat nyeta lalaki anu cinta ka Alloh, lalaki anu paturay jeung patepang karna Alloh. Contohna nyaeta Nabi Muhammad jeung sobatna Abu Bakar Ash-Shidiq. Golongan anu kalima nyaeta saha saha wae jalmi anu sedekah bari susumputan. Jalmi anu lamun sedekah teh teu bebeja ka sasaha, manehna ngan ngarep pahala ti Alloh hungkul, teu hoyong katingal ku jalmi anu sanesna lantaran bisi janten jalmi anu ria.


Ceuk saha tari daerah pasti kaasup tari tradisional, aya oge tari daerah anu kaasup tari modern atawa kontemporer. Tari anu dikenalkeun ku Raden Tjetje Soemantri seniman asal Sunda ieu tiasa disebut tari kontemporer lantaran sadaya gerakan na diciptakeun sorangan. Anjeunna nyandak gerakan-gerakan merak anu endah sareng ngajantenkeun tarian anu endah oge. Bakating ku endahna, tari ieu oge janten kareueus urang Indonesia hususna urang Jawa Barat lantaran tari ieu mangrupakeun tari anu geus nepi ka tingkat internasional. Kasenian tari ieu dicokot tina kabiasaan merak jalu nalika hayang narik perhatian merak bikang. Salah sahiji gerakan endah anu dipidangkeun nyaeta gerakan merak jalu nembongkeun kageulisan bulu buntutna.


Laptop atawa komputer portabel nyaéta komputer pribadi anu kawilang leutik jeung hampang, jadi bisa dibabawa. Beuratna antara 1-6 kg, gumantung kana ukuran, bahan jeung  spésifikasi laptop. Sumber kakuatan laptop asalna tina batré atanapi adaptor A/C anu tiasa dianggo pikeun ngecas batré sareng ngaktipkeun laptopna sorangan. Batré laptop biasana tahan sakitar 2 dugi ka 6 jam sateuacan béak. Habisan batré gumantung kana cara ngagunakeun, spésifikasi, sareng ukuran batré. Laptop sok disebut oge komputer notebook atawa komputer pangkuan, keur ukuran nu leuwih leutik disebut netbook.Salaku komputer pribadi, laptop gaduh fungsi anu sami sareng komputer desktop umumna. Komponén-komponén anu aya di jerona persis sarua jeung komponén-komponén dina desktop, ngan ukur ukuranana diréduksi, dijieun leuwih hampang, kurang panas, jeung leuwih irit daya.


Pantai mangrupikeun salah sahiji tujuan liburan anu loba diminati ku seueur jalma. Nanging, liburan ka pantai bakal langkung resep nalika urang liburan di pantai sareng kulawarga tibatan liburan nyalira. Salah sahiji alesan kunaon liburan sareng kulawarga di pantai langkung pikaresepeun tibatan nyalira nyalira nyaeta, urang bakal ngarasa langkung aman sareng langkung nyaman. Lamun keur liburan nyalira, urang mindeng ngarasa hariwang atawa teu nyaman sabab teu aya nu marengan. Nanging, nalika urang liburan sareng kulawarga, urang bakal langkung aman sareng langkung nyaman sabab urang gaduh jalma anu dikenal sareng paduli ka urang. Salian ti eta, liburan sareng kulawarga anjeun di pantai oge tiasa janten cara anu efektif pikeun ngahijikeun kulawarga urang tur mere rasa kanyaah nu leuwih ti saacanna.


galau hayang rendang daging padang, naha  tiasa heuteu dipendakan di luar negeri? Tong hariwang, Pikeun pemula, tip sareng resep masak ieu gampang dipendakan, naha anjeun naroskeun ka jalma di sabudeureun anjeun, buku kuliner sareng atanapi majalah, atanapi sareng internét.rendang sapi padang ieu tos aya di sakuliah dunya. Di belahan bumi mana waé anjeun, masakan ieu gampang dipendakan di réstoran, komo deui, réstoran anu ngajual masakan asli Indonésia. Kadaharan asli Indonésia leuwih ngeunah jeung ngeunah batan kadaharan ti mancanagara sabab beunghar ku bungbu. Indonésia mangrupa puseur rempah-rempah di dunya, éta téh salah sahiji loba kabeungharan Indonésia, ku kituna kadaharan otentik Indonésia mibanda citra rasa jeung ngeunah nu luhur tur eweh nu ngelehkeun !


All England atanapi All England Open Badminton Championships mangrupikeun salah sahiji kajawaraan badminton pangkolotna sareng paling bergengsi di dunya. Diayakeun saprak 1899 kalawan ngaran The Open English Championships, turnamen ieu geus pindah lokasina genep kali. Ayeuna All England diayakeun di National Indoor Arena, Birmingham. Saprak diayakeun ti taun1984 acara ieu parantos disponsoran sacara eksklusif ku Yonex. Kalawan panongton anu jumlahna kira-kira 31.000 panongton unggal taun anu ngeusian National Indoor Arena, Birmingham, kompetisi ieu janten salah sahiji kompetisi olahraga badminton pang populerna di dunya. Sajaba ti eta, nepi ka taun 1977, turnamen ieu oge dianggap Kajuaraan Dunia teu resmi dina badminton, sanajan teu dilaksanakeun dua kali lantaran perang dunya.


Rini ngiringan salah sahiji kajian anu diayakeun di mesjid kampusna. Unggal dinten Minggon Rini ngiring kajian. Dina sapopoe na oge sok aya mentoring, jadi kajian na teh teu Minggon hungkul. Unggal dina sela-sela jam kosong kuliah, Rini sok janjian jeun mentor jeung babaturanna supaya ngayakeun mentoring. Tujuanna nyaeta supaya leuwih deukeut ka jalan ridho Allah SWT oge jadi pengingat dina ngajalani kahirupan, ulah nei ka ngalaksanakeun perbuatan nu mubadzir atawa dosa. Rini oge saeutik-saeutik mulai ngaubah kabiasaan nana, ti segi pakean nu sok terbuka ayeuna mah jadi tertutup. Ti kabiasaan muang waktu ku kagiatan rebahan, jadi ngaefektifkeun waktu ku kagiatan berguna.


Naon cara anu pangsaéna pikeun milih pasangan hirup?
Teangan batur anu bisa seuri dina guyonan konyol anjeun ngabejaan.
Milarian batur anu tiasa ngabantosan anjeun nahan nyeri anu anjeun karasa.
Teangan batur anu boga parasaan sarua jeung anjeun.
Milarian batur anu gaduh sababaraha hal anu sami sareng anjeun, ogé bogoh ka anjeun, gaduh sababaraha bédana, ngantosan anjeun sareng henteu ngantunkeun anjeun nalika anjeun turun sareng leres-leres bogoh ka anjeun.
Milarian batur anu cocog sareng anjeun sareng anu gaduh minat sareng pandangan anu sami dina subjek anu paling tabu.
Manggihan batur who wants to jadi sareng anjeun pikeun sesa hirup anjeun; pilih batur anu milih anjeun.
Teangan batur anu bakal tetep bogoh ka anjeun nalika anjeun teu oke.
Teangan batur anu sahenteuna weruh kumaha carana ngatur duit. Anjeun tiasa terang ku sabaraha anjeunna nyéépkeun sababaraha waktos anjeun babarengan.


Unggal poe jumaah, samemeh lebet ka kelas teh murid diwajibkeun ngarumpul heula di lapangan sakola. Murid dikemeplkeun kangge yasinan babarengan sareng ngadangukeun ceramah kaagamaan. Saatos bel masuk jam tujuh, sadaya murid wajib duduk di lapang, sasuai kelasna masing-masing. Sisi belah kenca mah jang murid putri, tah sisi belah katuhu lapang jang murd putra. Sadaya murid wajib nyandak Al-Quran. Di payuneun murid aya guru agama nu mimpinna. Saatos ngaos yasin, murid diwajibkeun ngadangukeun ceramah. Tah mun beres ceramah sareng ngaos yasin, sadaya murid lebet deui ka kelas masing-masing kangge diajar sasuai jadwalna. Kagiatan ieu teh rutn dilaksanakeun dina raraga pembentukan karakter siswa atawa murid di sakola.


Kanggo saha wae anu resep ngaganyem nu heuras-heuras sapertos kiripik tapi bosen, aya pilihan camilan anu pastina bakal nyieun katagihan. Basreng atawa baso goreng mangrupakeun camilan anu bahan aslina ti baso lauk anu dijieun ti lauk anu dicampurkeun jeung tipung aci jeung tipung tarigu anu dikulub nepikeun jadi kenyal. Adonan baso lauk eta teras dipotong-potong panjang siga motong kentang, teras di poe nepikeun garing. Upami tos garing basreng digoreng dina minyak panas teras disamaraan make cengek jeung daun jeruk. Aya seeur jenis baso ikan nu aya dipasaran, upami bade ngadamel basreng kriuk urang kedah milih baso anu terkstur na rada heuras jeung bau laukna rada seungit, biasana warna basona sanes bodas tapi rada abu-abu.


Serok mangrupakeun alat bantu masak, fungsina bisa jang ngagoreng, ngagalo, nepika niiskeun kudu make serok. Bentuk serok beda-beda, mibogaan fungsi anu beda oge. Contona: Serok ipis jeung leuleus biasana dipake jang ngagalokeun adonan kueh. Serok datar jeung lebar, biasana dipake jang nyieun endog dadar. Serok stainles, biasana ieu jenis nu mindeng dipake, lamun embung ngarasa panas pas nyepenganana, kudu milih nu dina bahan awi atawa karet. Serok jang sendok sayur atawa dahareun anu kuahan, serok ieu bentukna kawas sendok. Bahanna dijieun bisa tina stainless, nepika plastik nu tahan panas. Serok nu bolong, biasana dijieun tina bahan nu tahan lila jeung gagangna nu panjang.


Di Buahbatu aja bakmi di jero coffee shop. Ngaranna Sandaran Coffee di jalan Karawitan Bandung. Tempatna aya nu indoor jeung nu outdoor. Indoor na gaya imah jaman baheula, jadi siga di imah nini aki. Tuluy si tembokna teh dijieun siga ambruk jadi teksturna katinggali kasar natural. Bakmi didieu hargana mulai ti 18 rebuan hungkul. Geus meunang bakso, ceker, tahu jeung siomay. Porsina loba pisan. Bakmi sambel matah rasana gurih lada. Ulah poho oge nyobaan roti kukus choco crunchna. Rotina lembut ditambah aya coklatan. Nginumna es kopi susu, amisna pas. Lamun hayang nu leuwih amis, pesenna es kopi susu karamel. Di outdoorna loba tatangkalan harejo, jadi hawana ge seger.


Generasi zaman ayeuna mah loba nu make hape iphone sabab kamerana dinilai leuwih cekas tibatan kamera di hape android. Kabutuhan fofotoan jeung nyieun rupa-rupa video teh jadi salah sahiji kabutuhan nu penting dipenuhi, mantak mun meser hape teh prioritas utama pertimbangan spesifikasina nyaeta resolusi kamera. Tah, kamera iphone teh boga resolusi nu sae jeung hasilna ge leuwih natural oge realistis. Fitur na ge tos modern, ngusung sababaraha mode nu tos leuwih modern ti hape sejenna. Wajar wae hargana leuwih mahal ge sabab sababaraha fitur na ge loba nu geus harade. Jadi, wajar wae mun loba nu bebelaan nyicil hape iphone dari pada hape android.


Radio mangrupa salah sahiji media massa anu masih keneh aya nepi ka kiwari, malah pangkolotna di dunya. Radio oge  dipikaresep ku rupa-rupa kalangan ti budak ngora nepi ka kolot. Sajarah radio di Indonesia, dimimitian tepatna kaping 16 Juli 1925 dina mangsa kolonial Hindia Walanda. Ku ngadegkeun radio siaran anu kahiji, nyaeta Radio Bataviase Vereniging (BRV) di Batavia atawa Jakarta baheula. Radio mangrupa salah sahiji jenis media massa hiji arah anu kagunaanna nyaeta pikeun nepikeun pesen (berita, informasi jeung hiburan) ka balarea. Dina jaman samemeh kamerdekaan, radio oge boga fungsi pikeun nyebarkeun yen proklamasi kamerdikaan Indonesia geus dilaksanakeun. Dina 17 Agustus 1945, Syahruddin ti Kantor Berita Domei, nyebarkeun teks proklamasi ngaliwatan siaran udara.


Gancangna perkembangan teknologi ayeuna nyaluhuh kana sagala bidang, internet bisa gancang ngarubah sakabeh tatanan jeung kabiasaan hirup urang sabagai manusa. Sakabeh na ngarubah ku nu ngarana internet. Tina internet asup kana sagala bidang saperti bidang pendidikan, hiburan, bisnis jeung ekonomi. Internet mimiti asup ngubah dina dunia hiburan ayana youtube tempat paranti urang nonton nu teu aya di tivi saha nu nyangka ti dinya ku bakat teknologi anu makin maju youtube gancang pisan bisa gede siga ayeuna, kreator atawa anu nyieunan  video youtube anu asalna ngan asal asalan hungkul bari ngeusian waktu luang jadi siga ayeuna bisa ngahasilkeun duit ti dinya.


Nenjrag Bumi nyaeta ritual ku cara nempatkeun orok dina lante anu dijieun tina awi nu dibeulah. Teras indungna nyentak sukuna kana awi 7 kali. Hal ieu dilakukeun sangkan orok janten jalmi anu wani, teu gampang reuwas sarta henteu jadi jalmi sieunan engkena. Cara sejen oge bisa dilakukeun ku cara nakol palu di lantai deukeut posisi orok. Maksud jeung tujuan dilaksanakeunana ieu upacara teh nyaeta supados orok jadi budak nu gagah tur teu  sieun lamun ngadangu sora. Upacara ieu biasana dilakukeun ku murangkalih basa tos dua atanapi tilu taun. Upacara ieu oge mangrupakeun salah sahiji adat Sunda anu masih keneh dilaksanakeun nepi ayeuna.


Lamun budak lalaki resep kanu bola sepak, budak awewe mah resep kanu bola basket. Basa maen ka bumi rerencangan, di imahna aya bola basket lengkap jeung ringna. Abdi atoh pisan nimu aya bola jeung ring, abdi langsung nyobian maen bola basket, rerencangan abdi oge masihan apal sababaraha tehnik anu kedah dilakukeun lamun urang hoyong ulin basket anu sae. Sareng nyobian ngasupkeun bola kana ring. Mulai ti jarak anu dekeut nepikeun ka jarak anu jauh. Hanjakal abdi tos tara maen deui lantaran bolana geus ruksak, jaba pangaos bola anu asli mah teu mirah. Abdi janten tos poho deui kumaha cara maen basket anu bener.


Kaulinan anu ngajadikeun sasatoan salaku lakon utamana teu pernah gagal jante karesep saha wae anu ulin dina komputer. Saha anu teu pernah ulin Hamsterball. Kaulinan ieu ngajadikeun carita sapopoe nyaeta hamster anu aya dina bola palastik anu ngaliwatan rintangan anu rupi-rupi. Urang salaku pamaen kedah ngagerakkeun eta hamster sangkan tiasa nepi ka garis finish. Di sajajalan bakal aya seeur rintangan sapertos palu anu bakal ngahancurkeun bola jeung lobang anu bakal ngaajadikeun urang eleh, balik deui ka garis mimitina. Kaulinan anu dikaluarkeun ku Playstation ieu dikaluarkeun mulai ti taun 2004. Abdi resep maenkeun kaulinan ieu lantaran beuki lila beuki hese, janten nantang diri soorangan sangkan tiasa nuntaskeun tiap level na.


Ku hirup salaku tatangga, urang tiasa ngawangun hubungan sosial sareng jaringan silaturahim anu langkung kuat. Urang bisa kenal ka tatangga jeung silih tulungan ku sababaraha cara. Kalayan seueur jalma anu hirup di sabudeureun urang, eta tiasa ngabantosan ngajaga kasalametan sareng kanyamanan lingkungan tempat urang cicing. Urang oge tiasa silih awas sareng ngabantosan ngajaga bumi sareng tatangga urang aman. Hirup sabeulah oge bisa mantuan urang nungkulan masalah sapopoe, kayaning nulungan silih dina kaayaan darurat atawa perencanaan acara babarengan. Ku hidep jadi tatangga, urang bisa silih tukeur informasi jeung pangaweruh ngeunaan kaayaan lingkungan jeung hal-hal anu bisa mangfaat pikeun urang sadaya. Kalayan seueur tatangga anu hirup di sabudeureun urang, urang tiasa ngaraos langkung nyambung sareng henteu ngaraos sepi.


Kuring tangtu mineng ogé geus dahar di réstoran prasmanan séjén kayaning nyaeta Gyu Kaku nu unik di Jakarta, lajeng aya ogé Hanamasa nu bisa disebutkeun réstoran munggaran all you can eat ker kuring masih budak leutik. Kapungkur kuring tuang di réstoran sareng akina, ka réstoran hotél pikeun perayaan anu tangtu sapertos Taun Baru Cina atanapi Natal kabeneran etateh Gyu kaku ditambah upami omongkeun ngeunaan Gyu Kaku, és krim téh meunangna jeung naon ngajadikeun kuring bisa bombard beuteung kuring jeung malah leuwih daging. pantas weh All You Can Eat nu pang alusna jeung ngenah jang abdimah nyaeta Gyu kaku nu geus puguh teu direka-reka.


Ngadugikeun buku Kuliner Yogyakarta terbitan Badan Pengembangan dan Pengembangan Bahasa, ngaran "gudeg" asalna tina istilah basa Jawa, hangudek. Istilah hangudek hartina prosés ngaduk. Prosés ieu asalna tina sajarah gudeg anu lahir sakaligus ngadegna Karajaan Mataram Islam dina taun 1500-an. Tempat ngawangun Karajaan Mataram Islam dina titincakan, nyaéta Alas Mentaok di wewengkon Kotagedé. Di Alas Mentaok loba tatangkalan anu tumuwuh, saperti nangka, kalapa, sawit, jeung melinjo. Saterusna, dina mangsa pangwangunan karajaan, tangkal anu tumuwuh di Alas Mentaok ditegor ku pagawe sarta ahirna dipaké. Salah sahiji bahan anu dipaké nyaéta nangka ngora anu asak pikeun dijadikeun kadaharan pagawé. Kusabab jumlah dahareun anu diperlukeun pikeun kadaharan pagawe kudu badag, nangka ngora asak ngagunakeun mangkok badag sarta diaduk merlukeun pangudeg badag bentukna kawas dayung parahu.Tina prosés diadukeun atawa hangudek, muncul istilah gudeg pikeun ngaran masakan anu dijieun tina nangka ngora.


Nongton pilem mangrupa kagiatan anu ngalibatkeun lalajo carita anu dibagikeun ngaliwatan media kayaning layar televisi, komputer atawa bioskop. Pilem biasana diwangun ku sababaraha adegan anu dimaenkeun sacara berurutan sarta disusun sangkan ngabentuk carita anu koheren jeung menarik. Salian ti eta, film oge biasana dilengkepan ku dialog, musik, jeung efek sora pikeun ngaronjatkeun kesan visual jeung emosional. Nonton pilem tiasa janten kagiatan anu pikaresepeun sareng ngahibur, khususna upami anjeun lalajo pilem anu cocok sareng karesep pribadi. Salian ti eta, nonton pilem oge tiasa janten cara anu efektif pikeun istirahat sareng nenangkeun pikiran tina kasibukan sadindinten. Nonton pilem bisa jadi salah sahiji cara anu bisa jadi hiburan anu nyugemakeun hate tur pikiran.


Sabenerna loba karugian anu timbul tina résidu péstisida, tapi husus pikeun hasil tatanén nya éta: résidu ieu bisa asup kana awak manusa sanggeus hasil tatanén dikonsumsi minangka kadaharan. Sabagéan ageung produk tatanén dikonsumsi salaku kadaharan pokok. Contona: sangu, jagong, gandum.

karugian pikeun patani nyaéta produkna bakal hésé nembus pasar anu gaduh pilihan péstisida sareng zat bahaya anu sanés.

dina waktosna patani kedah langkung bijaksana ngagunakeun pestisida. sajaba ti kahareupna pasti aya aturan ngeunaan pamakéan pestisida. otomatis nyanghareupan kompetisi jeung patani ti sagala rupa penjuru dunya.

Samentawis ayeuna, panginten urang henteu acan mikirkeun éta sabab pasokanna langkung handap tina paménta.

memang péstisida bakal buruk jadi teu bahaya sanggeus sababaraha waktu. tapi hehehehe, éta alus pikeun ati.


Hiji poe, saurang pendaki gunung nu ngaranna John indit ka gunung nu jauh pisan jeung teu dicicingan. Anjeunna angkat nyalira, ngan ukur nyandak peralatan sareng suplai kanggo sababaraha dinten. Hujan gede jeung angin nu kuat ngagebruskeun wewengkon sabudeureun gunung, ngabalukarkeun John. Manehna nyoba-nyoba neangan jalan balik, tapi beuki jauh jalanna beuki teu jelas. Sababaraha poe kaliwat, sarta John masih leungit di gunung. Anjeunna kapaksa dahar diet anu basajan tur kurang gizi, kayaning bungbuahan liar sarta sayuran. Anjeunna kedah ati-ati dina milarian tuangeun, sabab sababaraha pepelakan di gunung tiasa bahaya pisan. Sanggeus saminggu di gunung, John ahirna junun manggihan jalan jeung balik deui ka wewengkon aman. Anjeunna pisan cape sarta kuru, tapi anjeunna junun salamet di gunung salila saminggu tanpa pitulung ti saha.


Cara supaya meunang pasanggiri ngadongeng carita rakyat di sakola. Nu kahiji nyaeta siapkeun carta rakyat nu alus heg babari dipahami. Pilih caita rakyat nu kira-kira urang bisa alus nepikeun nana. Nu kadua nyaeta apalkeun alur caritana sing taapti supaya teu poho pas engke tampil dina pasanggiri. Nu katilu nyaeta siapkeun properti nu dibutuhkeun jiga pakean nu ngagambarkeun tokoh di kisah eta, tuluy properti pendukung supaya leuwih kagambarkeun caritana. Nu kaopat nyaeta latihan unggal poe supaya mimik jeung intonasi urang teh pas. Intonasi jeung jeda penting pisan supaya penonton bisa ngarasa antusias kana carita nu ditepikeun ku urang, tuluy mimik oga kudu pas supaya bisa narik perhatian penonton. Nu terahir nyaeta siapkeun mental jeung sagalana samemeh tampil masing asak, supaya teu aya nu poho atawa tinggaleun alur caritana.


Saking lobana tukang dagang jajanan di Indoesia ngajadikeun munculna hiji pagawean anya nyaeta pemandu wisata kuliner. Pagawean ieu biasana ngulas jajanan atawa kadaharan di kota-kota nu aya di Indoesia. Dahareun nu di ulas na ti mimiti jajanan dugi ka dahareun tradisional nu langka ge aya. Pemandu wisata kuliner unggal poe na pindah kota jang ngasaan dahareun unik nu aya di kota eta. Teu ukur ngasaan, manehna oge ngulas rasa, harga, jeung sajabana nu kaitan jeung eta kadaharan. Pemandi wisata kuliner biasana ditayangkeun na TV atawa na youtube. Eh ketang ayeuna mah na tiktok ge osok aya da sabab penggemar na loba nu sok mukaan tiktok. Pagawean ieu bisa dibilang cukup ngajanjikeun dina segi gaji, sabab salian meunang gaji urang ge bakal meunang jalan-jalan jeung nyobian dahareun nana.


Sosok jeung pangaruh tokoh adat Jingitiu oge diaku ku masarakat satempat, utamana dina hal milih calon kepala daerah anu bakal dipilih. Maranehna ngarahkeun kelompokna sangkan bener-bener ningali sosok anu berkualitas ku merhatikeun kasang tukang tokohna, lain ngan ngeunaan kasang tukang agamana. Hal ieu mere kapercayaan ka masarakat pikeun milih pamingpin anu miboga kapribadian jeung iman anu sae. Peran tokoh adat Jingitiu kacida pentingna dina mangaruhan partisipasi masarakat satempat sabab pamilih bisa nyieun pilihan anu mampuh ngawakilan kapentinganana, kaasup milih pamingpin anu berkualitas luyu jeung harepan masarakat. Ayana tokoh adat Jingitiu janten katalis jeung salaku pihak anu ngendalikeun kaayaan sosial di masarakat.


Pikeun pemula, kumaha carana ngagunakeun sumpit bisa jadi rada hese. Utamana di nagara anu sapopoe teu make sumpit, kaasup Indonesia. Sanajan kitu, kiwari geus loba réstoran- réstoran nu nyadiakeun sumpit salaku paranti dahar.
1. Tempatkeun sumpit kahiji (sumpit A) dina dasar jempol
2. Teundeun dasar sumpit A dina handap ramo cingcin
3. Tahan sumpit A dina posisi ieu ngagunakeun ros-rosan handap jempol Anjeun
4. Tempatkeun sumpit kadua (sumpit B) dina posisi kawas nyekel pulpén
2. Di handapeun sumpit, nempatkeun jari tengah anjeun ka handap pikeun nahan sumpit B
3. Teundeun ramo indéks jeung jempol diantara sumpit B
4. Posisikeun luhureun sumpit dina dasar ramo cinggir
5. Pastikeun posisi dua sumpit sajajar jeung teu meuntas
6. Pindahkeun sumpit B pikeun ngarawu jeung ciwit dahareun
7. Tetep sumpit A dina posisi ngarah ajeg


Sangu tos janten kadaharan wajib masarakat Indonesia, teu acan dahar cenah lamun teu acan emam sangu. Beas anu umumna dikonsumsi ku masarakat Indonesia nyaeta beas anu dipelak di sawah. Tapi kanggo jalmi anu gaduh panyawat diabetes aya sangu anu langkung sehat ti beas biasa nyaeta beas porang. Beas porang beda jeung beas biasa, beas anu kasohor di Jepang ieu aslina didamel ti tutuwuhan hui porang anu diolah janten tipung, teras dijadikeun beas. Tipung porang ieu oge anu tiasa dijadikeun bahan kanggo ngadamel mi shirataki. Beas porang aman dituang ku jalmi anu gaduh panyawat diabetes lantaran aya kandungan glukomanan anu sae kanggo nurunkeun gula dina getihna. Beas ieu oge sae kanggo jalmi anu gaduh rencana bade nurunkeun beurat awak atawa diet lantaran dumasar kana kandungan kalorina dina saratus gram beas porang ngan tujuh puluh kkal dibandingkeun beas biasa anu ngandung saratus dalapan puluh kkal dina saratus gramna.


Kahirupan di desa beda jauh jeung di kota, nu paling signifikan mah nyaeta di desa aya kabiasaan gotong royong. Sanajan teu dibejaan, biasana warga-warga nyampeurkeun sorangan jang mantuan. Siga contona wae pas rek ngayakeun muludan di imah, di bagian masak sok dibarantuan ku awewe, boh eta nu masih ngora atawa ibu-ibu. Lantaran mun dibantuan ku lobaan pagawean teh tereh beres. Mun lalaki biasana sok ngabantuan dina ungkat-angkut atawa hal-hal nu beungbeuratan, siga masang panggung jang acara tausiyah, atawa meresihkeun buruan nu dipake na ngarah beresih eta oge tugas lalaki. Hebatna gotong royong ieu teu ngarepkeun upah atawa imbalan, murni tina hate hayang nulungan.


Nabi Nuh AS nyaeta Nabi nu diutus ku Allah SWT kangge nyebakeun syariat Islam di zaman Bani Rasib. Zaman ieu manusa nyembah ka patung-patung atawa berhala. Nabi Nuh AS dina nyebarkeun dakwahna ngarasa kasulitan sabab hese pisan ngajak kaumna. Umat nu ngiring jadi pengikut Nabi Nuh AS harita teu seueur, teu langkung ti dalapan puluh urang. Nabi Nuh AS ngadoa ka Gusti Allah SWT supaya dlancarkeun tina kasulitannana ku cara datangkeun adzab ka kaumna. Tuluy Allah SWT merintahkeun Nabi Nuh AS sareng pengikutna supaya nyieun kapal nu bakal ngangkut Nabi Nuh AS, pengikutna, jeung hean-hewan. Mangtaun-taun nabi Nuh AS jeung pengikutna ngabangun kapal. Geus sababaraha taun ahirna kapal eta jadi. Tuluy Allah ngadatangkeun anjir bandang ka kaumna. Nabi Nuh AS jeung pengikutna mah salamet sabab naek kapal. Kaum na mah harita waft sadaya kabawa banjir bandang.


Olah raga nyaeta salah sahiji cara urang keur bisa hirup sehat, olahraga ngajieun metabolisme tina awak urang jadi lancar jrung bis ngahilangkeun racun racun (detox) lamun urang olahraga teratur, makan di jaga, sare anu bener eta matak awak teh jadi sehat pisan jeung bisa manjangkeun umur. Tapi di jaman ayeuna anu tingkat stres naek tuluy olahraga oge ngabantu urang ameh henteu stress, urang bisa ngalihkeun stress urang kana hal hal anu positif nyaeta olahraga. Kabeh olahraga ngabogaan mangfaat anu sarua pada umumna nyaeta ningkatkeun stamina jeung metabolisme awak ameh leuwih sehat. Tapi aya babaraha mangfaat olahraga sacara spesifik tergantung bidang anu di lakukeun saperti olahraga renang ngajien urang nambah jangkung.


Keris nyaeta senjata tradisional suku Jawa nu dikenal ka mana-mana. Keris bentukna teu simetris sabab memang dijieun ngareol ti ujung ka handap. Ujungna lancip tuluy handapna aya penyangga jeung gagang. Keris jaman baheula dipake jang senjata ngalawan musuh, mun ayeuna mah sering dipake jang minuhan fungsi estetika jeung simbol dina pakean atawa acara adat. Fungsi keris oge nyaeta jang sasajen ka karuhun nu mangrupakeun simbol kahormata jeung kakuatan. Unggal aya pernikahan adat Jawa, mempelaina kedah mamawa keris nu mangrupa simbol adat Jawa. Kadang aya upacara tertentu nu digelar jang ngaberesihan atawa nyucikeun keris pusaka di Jawa nyaeta dina malam satu suro.


Pikeun meunangkeun mangpaat jogging nu maksimal, aya dua hal penting nu kudu diperhatikeun, nya éta. Jogging merlukeun loba énergi, utamana lamun rék ngalakukeun latihan ieu leuwih ti 60 menit. Ku alatan éta, meakeun kadaharan bergizi anu ngandung karbohidrat kompléks jeung protéin sahenteuna 3 jam saméméh jogging. Hindarkeun ngonsumsi katuangan anu ngandung lemak sareng serat sateuacan jogging. Salian ti dahar, pastikeun ogé nginum cai anu cukup sateuacan sareng nalika jogging supados anjeun henteu dehidrasi. Sateuacan jogging, penting pikeun milih sapatu jalan anu cocog sareng suku anjeun sareng ngarasa nyaman dina suku anjeun nalika anjeun ngaléngkah. Salian faktor kanyamanan, milih sapatu anu pas ogé tiasa ngirangan résiko tatu.


Oleh-oleh daerah teh menarik sabenerna mah, tapi sakapeung sok tara menarik ninggali tina bungkusanna oge jeung lamun inget kadaharan daerah pasti weh pikiranna teh eta kadaharan anu kuno. Ceuk urang mah mun boga bisnis oleh-oleh khas daerah alusna salian ti rasa nu ngeunah, oge kudu dibere sentuhan anu modern, ieu bisa dicobaan mere sentuhan modern kana oleh-oleh misalna nyieun bungkus ku gaya kekinian, mere rasa nu keur dipikaresep ku batur, jeung sajabana. Ieu penting meh euweuh deui anggapan mun kadaharan daerah teh kuno jeung teu menarik. Tangtuna mun menarik mah bakal datang sorangan nu meuli teh sanajan manehna acan pernah nyobaan kadaharan eta.


Nurutkeun kana ramatloka Criteo.com, jumlah booking tikét maskapai jeung hotél via alat nu bagerak ngaronjat tina 12% ka 23% antara 2014 - 2015. Ieu bisa jadi sabab travelers mimiti sadar loba kaunggulan booking hotél online.Kanaikan gede mesen hotel ti online mangrupakeun kaayaan jaman kiwari. Salah sahiji kaunggulan ti mesen tiket hotel teh ku cara online, naha ? sabab loba pisan promo nu engkena bisa disayogikeun ka para konsumen nu bade meuting, loba aplikasi nu aya ayeunamah kiwari ti Reddorz, Agoda, jeung Sajabana. komo deui dina masa serba online mah teu kudu aya tatap muka, jeung fitur pangambalian duit ge aya opsina.


Saha anu resep ka sasatoan, komo mun urang tiasa maraban sato langsung di kandangna. Salian ti Kebon sato urang oge tiasa datang ka kandang rusa anu aya di Kampung Cai Rancaupas atau leuwih kasohor Rancaupas. Rancaupas aslina mah sanes tempat cicing rusa hungkul, tapi aya oge tempat kanggo kemping jeung tempat ngojay cai panas. Lokasina teu pati jauh ti Bandung, biasana urang merlukeun waktos kurang leuwih dua jam. Rancaupas gaduh pintonan anu sae pisan, teu heran seeur nu make rancaupas kanggo poto pre-wedding lantaran katingalna sapertos di luar negeri. Urang oge tiasa poto jeung rusa sabari maraban wortel ka rusa.


Acara adat teu sakabehna acara keur senang senang atawa acara wujud syukur hungkul, di bali aya upacara adat ngaben. Upacara ngaben tradisional nyaéta upacara ngaben pikeun umat Hindu di Bali. Ritual atawa upacara adatieu dilaksanakeun pikeun mulangkeun arwah ka karuhun ka tempat asalna. Tujuan tina upacara ngaben ragha salira sangkan bisa dipulangkeun ka asal, nya eta lima alam maha buthadi jeung supaya atma gancang indit ka alam pitra dina kapercayaan agama hindu. Prosesi kremasi dilaksanakeun antara tilu nepi ka tujuh poe saengges  mayit maot, tapi aya ogé anu dilaksanakeun sabulan saengges mayit maot. Ieu bisa kajadian kusabab kasiapan kulawarga nu di tinggalkeuna, soalna biaya anu di pake  keur acara adat ngaben ieu teu saeutik. Sanggeus prosés kremasi, lebu dikumbah ka laut atawa walungan.


Hotel Aston salah sahiji tempat mondok nu aya di Kota Bandung, posisina teu jauh ti panto kaluar tol Pasteur. Lokasina strategis, deukeut ka Mall, atawa ka tempat wisata siga Dago jeung Lembang. Lobi na gede, aya tempat diuk anu empuk. Kitu oge kamarna lega pisan, aya dua kasur, korsi anu bisa ningali ka kolam renang, kulkas, lomari pakean, cai panas, jeung sajabana. Fasilitas umum oge lengkep, aya kolam renang, gym, jueng haratis sarapan. Sarapanna ararenak jeung seger. Aya Tomyam, Fish PIcatta, ayam panggang madu, jeung dahareun nu sejenna. Hotelna beresih jeung nyaman, resepsionisna someah. Lamun renang oge geus disadiakeun toilet umum jang ngabilas, jeung andukna oge geus disadiakeun, tinggal make.


Aya loba hal anu bisa dipigawé bari ngarasakeun posisi bohong nurutkeun versi abdi. Sababaraha di antarana nyaéta: Maca buku, enya, kuring sering ngalakukeun ieu nalika kuring gaduh seueur buku. Éra upami anjeun henteu maca kusabab anjeun ngagaleuh ku harga anu luhur (enya, éta ogé henteu mahal). Salancar di internet, tapi lain eusi naon wae, biasana mah hobi muka artikel di Wikipedia. Naon waé topik artikelna, upami éta pikaresepeun, kuring bakal mukakeunana sanaos kuring henteu maca sadayana. Nonton Youtube, kusabab kuring resep sains sareng teknologi, sababaraha saluran Youtube anu sering kuring resep diantarana Vsauce, Smarter Every Day, Veritasium, Numberphile sareng seueur deui.


Dina nyiapkeun dana darurat, urang kedah terang sabaraha artos anu urang kedah kumpulkeun, maka urang oge kedah nangtukeun waktos pikeun ngahontal dana ieu. Ieu lumaku lamun urang teu boga tabungan dana darurat pisan. Nyiapkeun dana darurat urang kedah ngamimitian ti enol pisan, sareng urang oge kedah mikirkeun perkiraan waktos anu pas supados urang langsung tiasa gaduh dana darurat. Mangsa waktos pikeun ngumpulkeun dana darurat, tangtosna, bakal kapangaruhan ku jumlah panghasilan anu urang gaduh. Leuwih gede nominal panghasilan urang, bakal leuwih lila oge periode pikeun ngumpulkeun dana ieu jeung sabalikna. Saena mah urang kedah saenggalna pikeun ngumpulkeun dana ieu gancang-gancang sabab urang henteu terang iraha kaayaan darurat bakal kajadian.


Nabi Isma'il 'alaihis salam nyaeta putra Nabi Ibrahim ti istrina anu ngarana siti Hajar. Allah maréntahkeun Ibrahim pikeun nempatkeun Hajar jeung orokna Ismail di lebak Mekah anu dina waktu éta gersang panas pisan, teu aya tangkal jeung teu dicicingan, nabi ibrahim nurutkeun parentah Allah, didinya ismail ceurik kapanasan jeung kahausan jadi lah siti hajaar lulumpatan ti bukit shafa ka marwah pikeun neangan cai keur budakna nepika ayeuna lulumpatan ti bukit shafa ka marwah di jadikeun rangkaian ibadah haji nyaeta sa'i. ti peristiwa eta oge anu akhirna munculkeun cai zam-zam ti suku ismail aku kukusekkan tina taneuh. Meski beurat hatena tapi nabi ibrahim ngajalankeun kabeh parentah Allah.


Peralatan masak di dapur nu dipake unggal poe aya batas masa pakena. Misalna elap jeung busa jang ngumbang piring kudu diganti saminggu sakali nepika dua minggu sakali. Talenan oge kudu diganti, boh eta talenan awi, plastik, atawa batu. Tapi nu kudu diperhatikeun teh bahan dahareun nu diolahna, misalna talenan daging beda jeung talenan sayuran. Jadi kudu diganti talenan lamun geus katinggali luntur atawa ruksak. Panci jeung katel biasana ngan tahan sakitar 5 taun anu anti rapet. Lamun kaayaanna geus moletek jeung luhurna geus bolong kudu geura-geura diganti ngameh teu mangaruhan fungsi jeung kagunaanna. Nu terakhir rak bumbu, ganti rak bumbu sakitar dalapan bulan nepika hiji atawa dua taun sakali.


Maen bal tos jadi olaharga nu pang diresep Asep ti leuleutik. Kagiatan Asep unggal sore nyaeta maen bal. Maen bal na teu siga maen bal profesional nu di stadion, cekap dilapang sakola atawa di sawah garing tukangeun imah. Suku lalecet mah tos biasa kusabab maenna teu make sapatu alias nyeker. Teu aya aturan paulinan nu pasti, ngan saukur paloba-loba goal sareng maenna tong kasar. Raribut sasama pemain mah tos biasa teu aya nu serius, poe isukanna ge geus barageur deui. Maen sapuasna nika waktosna magrib, baralik sakalian siap-siap diajar ngaji. Asep ngemut-ngemutan endah sareng rame pisan maen bal keur leutik teh.


Hal kadua anu urang kéngingkeun nalika damel di kantor nyaéta ngasah komunikasi interpersonal sareng intrapersonal. Anu namina pagawéan kantor, anu pasti bakal aya hubunganana sareng seueur jalma, janten anggota divisi anjeun, divisi sanés, ka jajaran manajerial, sareng klien. Sacara teu langsung, pasti kaahlian interpersonal anjeun bakal dilatih sareng padamelan kantor anu anjeun lakukeun. Contona, kamampuhan pikeun komunikasi boh verbal jeung nonverbal, negosiasi, nepi ka kamampuhan pikeun ngarti kaayaan jeung ngamotivasi batur. Nuluykeun berinteraksi sareng jalma séjén nalika anjeun damel di kantor bakal ngalatih diri, ku kituna anjeun tiasa gaduh kaahlian interpersonal anu langkung saé. Salian interpersonal, karya kantor bakal ngasah kaahlian intrapersonal ogé. Anjeun tiasa langkung ngartos kana diri anjeun, kumaha cara anu paling hadé pikeun damel dumasar kana diri anjeun. Sagedengeun ti eta, anjeun ogé bakal ngalaman rupa-rupa pangalaman anu patali jeung posisi pausahaan anjeun sarta garis bisnis, sarta jadi leuwih kreatif sabab diwajibkeun mawa kaluar gagasan pangalusna anjeun salila digawé.


Puasa dina basa hartina nahan diri, sedengkeun dina istilah hartina ibadah ka Alloh SWT ku cara nahan diri tina dahar, nginum, kalakuan nu goreng, jeung puasa nu ngabatalkeun sejenna, ti mimiti panon poe nepi ka surup. Puasa dina Islam mangrupa salah sahiji ibadah wajib anu geus dicontokeun ku Rosuluallah SAW minangka wujud kataatan ka umat Islam dina ngalaksanakeun parentah Alloh, puasa anu dilaksanakeun dina bulan suci Ramadhan biasana jumlahna 29 nepi ka 30 poé. Puasa dina sasih Ramadhan tiasa mupus kasalahan atanapi dosa anu parantos dilakukeun ku umat Islam salami dilaksanakeun kalayan iman sareng leres-leres ngarepkeun pahala sareng ridho ti Allah SWT.


Ayeuna loba mushaf alquran anu aya di masarakan, tapi sacara umum mah, mushaf alquran dibagi jadi 3 jenis. Nu kahiji, mushaf alquran standar utsmani, mushaf ieu anu mimiti jeung loba dikenal masarakat luas. Mushaf ieu mangrupakeun alquran anu ditulis pas masa khalifah Utsman bin Affan. Nu kadua mushaf alquran standar bahriyah, jang umat muslim nu diajar di pasantren mah mushaf alquran ieu digunakeun jeung ditetepkeun jadi salah sahiji jenis mushaf standar Indonesia jang ngafasilitasan para santri jeung masarakat nu rek ngapalkeun alquran. Nu katilu aya mushaf alquran standar braille, ieu mangrupakeun salah sahiji mushaf anu ditulis ku simbol barille. Jenis ieu kanggo tunanetra atawa nu mibogaan gangguan ninggali.


Salah sahiji ajang pertandingan olahraga anu dinanti-nanti pisan ku para atlet nyaeta PON (Pekan Olahraga Nasional). PON dilaksanakeun rutin setiap opat taun sakali nu diikuti ku seluruh provinsi nu aya di Indonesia. PON ieu teh dilaksanakeun ku Komite Olahraga Nasional Indonesia. Dina tingkat nasional, event olahraga ieu teh jadi puncak pencapaian bagi para atlet sabab bisa ngahantarkeun ka jenjang atawa tingkatan setelahna nu leuwih tinggi. Biasana ieu event teh ditunggu-tunggu pisan sabab bisa dibilang pestana para atlet. Kabeh kamampuan jeung katerampilan atlet bakal diuji kamahirannana didieu. Mun meunang teh bakal loba meunang apresiasi sabab gengsi event na nu luar biasa.


Abdi mah gaduh rerencangan teh sok tara asa-asa kana nanaon teh, sok babarengan we di tanah rantau teh. Hirup bareng, kamar barengan, malahan mah mun gering ge sok silih rawatan. Jadi jeung babaturan teh geus asa ka dulur da geus euweuh kata canggung deui. Pernah nepi ka gering parah ge diuruskeun nepi ka damang jeung jagjag deui. Malahan hubungan jeung orang tua masing-masing ge sok silih kabaran da geus asa ka kolot sorangan deuihan jadi geus teu asa ka batur. Tuluy mun keur balik ti rantau ge sok silih longokan sabab da teu pararuguh mun teu silih kunjungan ka imah masing-masing teh.


Nabi Adam AS jeung Siti Hawa nyaeta manusa mimit nu di ciptakeun ku Allah SWT. Nabi Adam jeung siti hawa asalna cicing di surga babarengan jeung malaikat, jin jeung sajabana. Sétan anu mimitina ogé cicing di surga anu  tuluy diusir ti sawarga lantaran sombong jeung henteu ngalaksanakeun paréntah Alloh pikeun sujud ka Adam. Adam jeung Hawa ogé saterusna turun ka dunya sanggeus ngalanggar larangan Allah ku ngadahar buah anu dilarang di surga  nyaeta buah holdi alatan godaan ti Iblis. Iblis jeung turunan Adam jadi musuh sumpah nepi ka poé kiamat. Allah nyarioskeun ieu dina seueur ayat Al Qur'an diantarana: QS. Al Baqarah 30-39, QS. Al A'raf 11-25, Al Hijr 26-44, Al Isra' 61-65, Al Kahfi 50, Thaha 115-126, sareng Shad 67-88.


Zaman ayeuna mah hoyong icalan ge teu kedah ngantosan gaduh modal usaha nyalira. Aya loba cara nu bisa silakukeun, salah sahijina teh nyaeta afilliate. Tah sistem ieu teh mangrupakeun perantara antara penjual jeung pembeli. Teu beda jauh jeung reseller, afilliate mah tinggal posting dina marketplace, tuluy tinggal ngahubungi penjual amun geus aya nu pesen. Jadi, tinggal muka lapak di marketplace hungkul jeung tinggal nyasuaikeun barang jeung pesenan. Jadi usaha nu kieu mah moal kenal rugi, sabab teu make modal jeung moal nyimpen barang, jadi bisa ngaminimalisir karugian. Mantak cocok pisan usaha ieu jang jalma anu hayang usaha tapi teu gaduh modal atawa barang jang diical.


Baheulana dina dunya fotografi ngan wanoh 2 istilah kamera, nyaeta analog jeung digital. Ayeuna beuk mekarna teknologi, aya pilihan sejen nu leuwih dipikaresep ku rumaja. Kamera ieu disebut kamera mirrorless. Mirrorless nyaeta kamera nu teu mibogaan cermin jeung jendela bidik viewfinder, teu siga kamera DSLR, ngan kualitas gambarna mah satara sabab image sensor nu digunakeunna sarua gede. Jadi bisa babari ninggali gambar nu rek difoto sacara langsung dina LCD kamera. Ku sabab kitu, ukuran kamera mirrorrless bisa leuwih leutik jeung hampang tibatan kamera DSLR jeung oge tetep bisa diganti lensa. Jadi kamera mirrorless mangrupakeun hiji kamera nu mibogaan sistem nu hampir sarua jeung kamera DSLR tapi dina bentukna mah kamera ieu leuwih leutik.


Fiersa Besari teh salah sahiji musisi nu oge osok mendaki gunung di saluruh Indonesia. Anjeunna kagabung kana #eigerfriend jeung terkenal ku ekspedisina dina naklukeun gunung tertinggi di saluruh provinsi di Indonesia. Ekspedisina teh dinamian Ekspedisi Atap Negeri nu ditayangkeun unggal uploadna teh di Youtube. Salian kur mendaki, anjeunna ge sering ngabagikeun tips jeung trick di gunung nu dilakukeun sacara teu langsung. Fiersa Besari oge aktif dina ngaedukasi soal naklukeun sagala kondisi gunung nu boga kamenarikan sorangan di unggal tempatna. Dina video nu ditayangkeun ku anjeunna ge salian bisa nyukupan aspek hiburan, oge bisa nyukupan aspek wawasan ngeunaan gunung jeung alam bebas.


Bogor loba pisan potongan kahyangan nu sok matak pikaheraneun panon para penikmatna. Salah sahiji surga disumputkeun anu aya di Bogor nyaéta Curug Leuwi Balong Endah. Tina ngaran waé, éta parantos ngajelaskeun kumaha éndahna tempat ieu. Tah, 'balong' sorangan hartina balong, 'endah' ditafsirkeun éndah. Curug Leuwi Balong Endah bener-bener nampilkeun tempat anu éndah pisan anu bisa nyugemakeun para penikmat wisata cai. Curug ieu aya di wewengkon Taman Nasional Gunung Halimun Salak. Tepatna di Désa Gunung Picung Kacamatan Pamijahan Kabupatén Bogor. Lokasi ieu masih aya di leuweung anu pinuh ku tatangkalan, otomatis pamandangan di sabudeureunana masih alami pisan, hejo dimana-mana sarta hawana tiis pisan. Hudang pisan sakali ka endahana.


Sabaraha biaya upami abdi hoyong ngamimitian maén golf? Anu pangheulana meuli téh iteuk. Stik golf nu bisa dibeuli dipaké tapi ti merek nu dipikawanoh kayaning Taylormade, Titleist, Callaway jsb dina kaayaan alus. Bisa meunang satengah harga sarta kadangkala langkung mirah. Contona, 1 set golf (14 batang jeung 1 kantong) bisa dibanderol Rp. 8–12 juta rupiah. Tapi loba nu malah langkung mirah, ku meuli hiji stik nu heubeul jeung urut. Sanajan kitu, stik golf heubeul boga téhnologi langkung heubeul nu teu pisan nyaman dipaké ayeuna. janten kudu di pikiran kayaning alat-alat golf teh kumaha mendingna, misalkan jang hobi atanapi jang bisnis nu nyiptakeun ka puguh jang nu alus.


Tempat wisata anu terkenal rame atawa viral sabenerna tempat anu kakarek kanyahoan bahwa eta  tempat teh alus, terus loba nu daratang kadinya. Situ buleud atawa ayeuna di sebut taman sri baduga kaasup tempat wisata anu rame jeung viral di purwakarta. Baheula mah samameh situ buleud di revitalisasi kaayaana ruksak jeung sepi da teu awa nanaon. Biasana situ buleud baheula di jadikeun tempat pikeun tes lari lamun di sakola paranti nilai ujian praktek pellajaran penjaskes. Saenggesna di revitalisasi di jadikeun alus sakitarna di pelak tatangkalan jadia sri terus di ayakaeun pertujukan air mancur makin terkenal jeung viral situ buleud atawa anu ayeuna di sebut taman sri baduga.


Lamun urang ngabahas ngeunaan kadaharan laut atawa seafood biasana urang tara ngabahas rumput laut, padahal rumput laut oge kaasup kadaharan anu asalna ti laut, janten tiasa disebut seafood. Aya hiji olahan ti rumput laut anu paling kasohor nyaeta nori , nyaeta rumput laut anu dipoe nepika garing. Nori biasana dipake ngadamel sushi, nyaeta sangu anu digulung. Rumput laut oge aya nu dijadikeun ager nu biasa di campurkeun ka sop buah. Aya oge menu dahareun nu asalna ti Korea, nyaeta sop rumput laut anu dijieun ti rumput laut garing anu dikulub make bumbu. Sop rumput laut biasana diemam pas aya nu ulang taun.


Salian ti sarat, aya ogé anu disebut rukun shalat anu kudu kauninga saméméh paham kana tata cara shalat, nyaéta: Nangtung pikeun jalma anu masih sanggup, maca niat dina haté, ucapkeun takbirotul ihram (takbir kahiji), Baca Surah Al-Fatihah dina unggal rakaat, Ruku jeung tumaninah, Maca, iktidal sanggeus ruku jeung tumaninah, Ngajalanan sujud 2 kali, Diuk diantara dua sujud, Diuk tasyahud ahir, Baca solat tasyahud ahir, Baca sholawat Nabi Muhammad SAW dina tasyahud ahir, salam heula. Kudu rutin ngalaksanakeun rukun shalat sacara berurutan. Sakumaha anu dijelaskeun sateuacana, aya 5 waktos sholat anu wajib dilaksanakeun ku unggal muslim. Aya deui dina firman Alloh anu ungelna: “Ngagungkeun Allah nalika maranéh soré jeung waktu subuh. Sareng kagungan-Na sagala puji di langit sareng di bumi sareng nalika anjeun sonten sareng nalika anjeun nuju Zuhur." (QS. Ar-Rum: 17-18).


Ayeuna mah mesin cuci teh lain wae nu manual, tapi aya oge mesin cuci otomatis nu dijual dina harga murah. Mesin cuci manual mah biasana ngan aya hiji tabung nu fungsina jeung nyeuseuh oge jeung ngeringkeun seuseuhan. Mun mesin cuci manual mah kudu dikontrol ku nyalira, tah mesin cuci otomatis mah tinggal ngeklik tombol start, jeung atur mode pencucian, ke ge sok nyeuseuh jeung ngeringkeun sorangan sacara otomatis, jadi teu kudu ditungguan. Biasana dina mesin cuci otomatis mah aya tombol jang ngatur mode pencucian, jumlah pencucian, jeung mode spin na jiga kumaha. Mesin cuci otomatis mah kudu on terus caina supaya terus kabilas seuseuhan nana.


Geus pernah kuring meuli laptop thinkpad kadua anu katahanana geus dipikawanoh. cocog pikeun digawé lapangan. waktos éta kuring meuli thinkpad x240 dina 2018. nalika kuring pilari taun kalurna  nyaéta sabudeureun 2014. sarta nepi ka ayeuna kuring masih ngagunakeun eta. kumargi tos lami, aya sababaraha suku cadang anu ku abdi digentos, sapertos aki sareng kipas anu atos. Saran kuring meuli laptop bekas, neangan laptop di kelas bisnis, kayaning HP Elitebook, Lenovo Thinkpad, Dell Latitude. sabab kuring parantos nganggo tilu laptop ieu sareng aranjeunna langkung saé tibatan laptop konsumen biasa. Janten upami ngagaleuh bekas, panginten salami teu jauh teuing sareng taunna dileupaskeun, éta masih patut dina pamanggih kuring.


Tempat jajanan kuliner di daerah Kalibata sok rame wae tiap sore nepi ka wengi. Seueur jajanan anu aya di tempat pusat kuliner ieu. Sapanjang jalan aya wae makanan anu bisa ngabibita urang jang jajan. Teu salah lamun tempat ieu sering didatangan ku masyarakat anu nembe uih damel da tempatna anu caketan sareng Stasiun Kalibata. Ngan hanjakalna sapaparat jalan di tempat kuliner ieu peneranganna teu merata. Aya sababaraha stand anu teu kacaangan ku lampu, meren bisa jadi jauh tina sumber colokan listrik. Kukituna diharapkeun ka payunna penanggung jawab anu nyepengan pusat kuliner di Kalibata ieu tiasa masih penerangan lampu anu merata di sapaparapat jalan anu icalan kuliner.


Kitab Weda nyaeta kitab suci umat Hindu nu ditulisna ngangge bahasa Sanskerta. Dina kitab Weda ajaran na kabagi jadi opat bagean utama. Nu kajihi nyaeta Regweda, eusina syair pupujian ka Dewa. Mantra atawa pupujian eta teh dilantunkeun supaya Dewa hadir dina upacara kaagamaanna. Nu kadua nyaeta Samaweda, eusina pupujian sarua jeung Regweda ngan dina bentuk lalaguan. Nu katilu nyaeta Yajurweda, eusina doa keur nganteur sasaji ka para Dewa. Biasana mangrupa yajus atawa rapal u digunakeun jang ngubah kurban nu jadi santapan Dewa. Nu kaopat nyaeta Atharwaweda, eusina mantra sakti jeung ilmu ghaib nu fungsina jang nyageurkeun nu udur oge ngajauhkeun tinu sagala marabahaya.


Upami hoyong olahraga teu kudu olahraga nu ekstrim-ekstrim, cekap olahraga normal we nu biasana batur lakukeun. Olahraga ekstrim teh risikona ageung pisan, sanes risiko cidera hungkul nanging oge risiko maot nu ageung. Sanajan tos diantisipasi ku alat pengaman ge tetep we nu ngarana cilaka mah eweh nu nyaho. Urang salaku jalmi ngan tiasa ngurangan risiko tina cilaka. Di Indonesia ge peminat olahraga ekstrim teu loba janten tara aya kompetisi nu tiasa dimenangkeun pikeun janten kareueusan. Olahraga ekstrim mah biasana ngan saukur rame dikomunitasna hungkul. Kusabab kitu olahraga ekstrim ngan aya hiji dua hungkul nu dinaungi ku Menpora, sapertos panjat tebing.


Geopark Stone Garden, wisata bersejarah anu aya di Citatah Padalarang. Tempatna teh makin alus. Pemandanganna endah, batu-batuna garede nu nyusuh rapih. Pemandanganna oge hejo, udarana sejuk. Bisa ningali pemandangan Kota Bandung didieu. Ti Kota Bandung bisa nempuh perjalanan sajam satengah. Harga tiketna mayar Rp 12.000 ditambah parkira motor Rp 5.000, murah pokona di Bandung Barat mah euweuh nu mahal. Leumpang saeutik ti parkiran ge geus nepi. Sabab tempatna di ketinggian, jadi kudu nyiapkeun kacamata lantaran bakal serab ku panon poe. Lamun kadieu cocokna sore datangna, ngameh teu panas, jeung bisa ninggali sunset. Didieu ge aya jembatan pelangi anu fungsina jang penghubung ti papada gawir.


Saenggeus ngadatangan restoran anyar di ieu kota, Kuring yakin yen ieu teh salah sahiji restoran nu miboga kualitas nu terjamin. Tempatna anu nyaman tur bersih, palayan anu ramah jeung gesit dina ngalayanan pesenan nambahan pangalaman anu nyugemakeun. Sajaba ti eta, menu nu disadiakeun di dieu rupa-rupa sarta dijieun tina bahan kualitas nu alus, kayaning burger jeung daging sapi pilihan nu seger jeung hipu tur nyerep pisan samarana. Rupa-rupa minuman anu seger oge nyieun pangalaman dahar jadi lengkep pisan. Harga anu ditawarkeun oge lumayan kajangkau, jadi mere pangalaman anu alus. Kuring yakin yen restoran ieu bakal jadi salah sahiji tempat favorit kuring dahar di mangsa nu bakal datang.


Unggal poe minggu urang tara kamana-mana sok di imah wae, biasana urang di imah sok neangan kagiatan anu sakirana urang resep. Nyaeta ngagambar, urang resep pisan ngagambar. Ngagambar naon wae, biasana sok ngagambar hal anu ku urang resep atawa hal anu aya di pikiran. Jiga minggu kamari urang ngagambar artis korea ngarana teh mark, trus minggu ieu mah urang ngagambar si jaemin. Sabenerna mah ngagambar naon wae ge urang bisa, nepika babaturan sok hayang di pang gambarkeun ku urang. Mun keur ngajar ge di kelas, murid urang sok menta di pang gambarkeun. Aya nu menta pang gambarkeun robot, ucing, manuk, mobil, imah, pokona mah macem-macem. Tapi ti dinya urang jadi lancar jeung biasa mun ngagambar naon wae teh, teu kudu nempo kanu hp.


Naha anjeun terang? Pangembangan internét sapertos ayeuna parantos muka kasempetan pikeun usaha ogé, anjeun terang. Média sosial gratis, situs wéb sareng blog tiasa ngabantosan anjeun ngajual online kalayan gampang. Ku kituna, pikeun anjeun anu rék muka usaha, ieu tips jualan online anu bisa langsung dilarapkeun.
a. Tuturkeun trend mimiti
Recognizing trend cukup mimiti bisa jadi win badag pikeun anjeun. Sabab bisa ngajadikeun anjeun jalma kahiji, jadi bisa mangaruhan kapercayaan customer.
b. Identipikasi segmentation tina kategori pasar
Bagian ieu mangrupikeun hal anu anjeun teu kedah hilap. Ku nangtukeun kategori pasar atanapi jinis palanggan, éta tiasa ngajantenkeun produk anu anjeun jual langkung gampang dipendakan. Salaku conto, upami anjeun gaduh produk dina bentuk alat makeup, maka anjeun tiasa nargétkeun palanggan awéwé. Ku fokus kana kategori parabot kageulisan, bagéan konsumén Anjeun sasaran bisa kabentuk ogé.
c. Nerapkeun konsép titik jual unik
Dina istilah basajan USP ngajadikeun produk Anjeun atawa jasa leuwih unik tur pikaresepeun ti batur.


Dina agama Islam, tatangga ngabogaan hak-hak anu tangtu sakumaha anu kasebut dina sababaraha hadits Rasulullah SAW, saperti hak ngarasa aman tina gangguan. Dina ajaran Islam, hak tatangga ka tatanggana kacida gedéna. Islam nyieun pedoman tatangga. 1. Hayu Kahiji Salam. Nyuhunkeun salam heula nyaeta ayab tatangga anu munggaran. Sajaba ti éta, salam nalika pasamoan dianggap sopan dina kabiasaan sapopoé. Tatangga dijurungkeun pikeun silih salamkeun nalika panggih ku cara ngucapkeun salam. Pikeun jalma anu miheulaan salam, maka sacara moral éta hadé sahingga meunang leuwih kahadean. 2. Ulah Ngaganggu Tatangga. Meunang gangguan ti luar tangtos pisan keuheul, leres Ibu? Ku sabab kitu, teu silih campur téh mangrupa tatakrama tatangga anu kudu dipilampah ku umat Islam anu hadé. Ieu bakal nunjukkeun yén aya silih hormat.


Zakat panghasilan atawa ogé katelah zakat profésional; zakat panghasilan mangrupa bagian tina zakat mal anu wajib dikaluarkeun tina asset asalna tina panghasilan biasa / panghasilan tina pagawean anu teu ngalanggar syariah. Fatwa Majelis Ulama Indonesia (MUI) nétélakeun, panghasilan anu dimaksud nyaéta sagala panghasilan saperti gajih, honorarium, upah, jasa, jeung sajabana anu dimeunangkeun ku cara halal, boh sacara rutin saperti aparat nagara, pagawé, pagawé, jeung non -rutin kayaning dokter, ahli hukum, konsultan, jeung sajabana, kitu ogé panghasilan diturunkeun tina karya bebas lianna. Aya seueur jinis profesi anu mayar biasa atanapi henteu, kalayan panghasilan anu sami sareng henteu unggal bulan. Aya seueur jinis profesi anu mayar biasa atanapi henteu, kalayan panghasilan anu sami sareng henteu unggal bulan. Lamun panghasilan dina 1 bulan teu ngahontal nishab, mangka panghasilan salila 1 taun dikumpulkeun atawa diitung, mangka dibayar zakat lamun panghasilan bersih cukup nishab.


Upacara Mepandes  Mepandes, Metatah, atawa Mesangih atawa  Upacara motong huntu mangrupa ritual agama Hindu di Bali. Upacara ieu dilaksanakeun budak anu umur rumaja atawa dewasa. Upacara motong huntu di Bali mangrupa bagian tina Manusa Yadnya. Ieu konsép siklus kahirupan ti orok dina kandungan, kalahiran, nepi ka nikah. Manusa Yadnya mangrupa falsafah pikeun ngamanusakeun manusa. Upacara motong huntu di Bali téh lain hartina. Motong huntu hartina manggihan alam manusa sarta dileupaskeun tina Sad Ripu. Sad Ripu nyaéta genep rupa musuh manusa anu timbul alatan kalakuan goréng. Ieu di handap aya genep rupa musuh: Kama: kahayang atawa ngalajur hawa nafsu Lobha: sipat sarakah Krodha: ambek jeung dendam Mada: mabok Moha: bingung jeung sombong Matsarya: dengki jeung dengki alus teu bener. Dina kapercayaan Hindu, tilu ti genep musuh dipercaya jadi gerbang naraka. Tilu musuh nyaéta Kama, Krodha, jeung Lobha. Ieu dinyatakeun dina Bhagavad Gita. Budaya motong waos ieu dilaksanakeun salaku doa sareng ritual pikeun ngahudangkeun kakuatan spiritual ngalawan genep musuh.


Aya seeur pilihan kaulinan dina komputer anu tiasa dimaenkeun ku saha wae, utamana kanggo anu resep kaulinan anu aya hubunganna sareng dahareun, salah sahijina nyaeta kaulinan Pizza Frenzy anu dijieun ku Game House. Di kaulinan ieu urang tiasa nyieun pizza sakumaha kahayang urang teras diical di hiji tempat. Urang oge anu janten tukang nganteur pizza ieu ka saha-saha wae anu mesen. Anu janten daya tarik nyeta urang tinggal mencet-mencet hungkul pesenan sareng artos anu dipasihan ku nu meser. Di bagian akhirna urang tiasa nyandak artos anu ngapung ti balon udara. Urang oge tiasa ngahias pizza sakumaha kayang urang teras bakal dinilai ku chef.


Henteu aya anu unik ngeunaan imah tradisional di Indonésia. Sakabéh imah adat boga ciri jeung kaunikan sorangan nu teu bisa dibandingkeun. Kuring ngan bakal ngabahas hiji anu unik, kuring kabeneran meunang tugas ti Sajarah Arsitéktur Nusantara anu ngabahas arsitektur vernakular ieu. Nepangkeun, Tongkonan, imah adat Toraja tempat hirup jeung maot dina hiji hateup. Aya saha ti Suku Toraja? Tongkonan asalna tina kecap tongkon anu hartina diuk. Tongkonan hartina tempat diuk. Kitu cenah, istilah ieu muncul dumasar kana fungsi utama imah adat Tongkonan anu mindeng dijadikeun tempat ngumpulna raja jeung bangsawan. Tongkonan nyaéta imah adat nu dijieun tina kai uru. Tangkal Uru memang loba tumuwuh di Sulawesi.


Jihan mangrupakeun salah sahiji karyawan tetap di PT Karya Intertek Kencana. Jihan teh nempatan posisi administrasi. Proyek ayeuna teh nuju dilaksanakeun di Cikarang, jadi Jihan miluan diditu. Biasa na mah Jihan sok tinggal di mess nu disadiakeun ku perusahaan. Mun beres sholat subuh teh sok langsung masak jang sarapan tuluy jang ngeusian bento oge jang dibekel ka kantor. Mun balik gawe teh sok langsung beberes kamar tuluy beberesih awak. Jihan tara ulin pisan ai lain poe libur dipake jang balik ka lembur mah. Balikna ge jarang pisan, paling sok dua bulan sakali. Mun keur ngambil jatah cuti na mah sok nepi ka saminggu di lembur teh.


Panyekel agama Kristen Protestan nyebut urang suci salaku Kitab Suci anu diwangun ku 66 bagian anu dibagi jadi dua bagian, nyaéta 39 anu asup kana Perjanjian Lama jeung 27 anu asup kana Perjanjian Anyar.
Perjanjian Lama jeung Perjanjian Anyar dina Kitab Suci bisa salajengna dikelompokkeun kana sababaraha bagian dumasar kana gaya tulisan jeung eusi. Perjanjian lama diwangun ku lima bagian, jeung dibaca sasuai urutanna nyaeta :
Taurat diwangun ku 5 kitab
Kitab Sajarah anu diwangun ku 12 buku
Buku Sajak anu diwangun ku 5 buku
Kitab Para Nabi Agung anu diwangun ku 5 kitab
Anu pamungkas, Kitab Nabi-Nabi Kecil anu diwangun ku 12 kitab.
Saterusna, Perjanjian Anyar dikelompokkeun jadi opat bagian, nyaéta kudu dibaca sasusai urutan :
Kitab Suci diwangun ku 4 buku
Kitab Sajarah anu diwangun ku 1 buku
Surat Para Rasul anu diwangun ku 21 buku
Sarta pamustunganana, Kitab Wahyu anu diwangun ku 1 buku


KFC Caffe nu di purwakarta teh aya di jalan veteran, posisina strategis deukeut jeung kampus urang. Biasana nun lapar, tapi males mamangkatan jauh urang sok kadinya. Tempatna gede, bersih, aya WI-FI oge cocoklah jeung nugas atau nongkrong bari ngome HP. KFC ieu beda jeung KFC nu sejen soalna didieu mah loba menu kopi jeung kueh, emng cocok sakeur nongkrong. Mun tina harga sarua wae KFC ieu jeung KFC nu sejen, teu jauh beda. Bedana ngan di konsep doang, ai KFC biasa mah kos restoran menu na ge paranti dahar jiga hayam jeung sangu, mun KFC Cafe ieu mah jiga tempat sakeur nongkrong anak muda, menu na ge kopi jeung kueh.


Pilem Miracle in Cell No 7 mawa loba pesan positip anu kudu diconto ku loba jalma, nya éta rasa syukur kana naon anu dipiboga sanajan hirupna teu sampurna da hirup mah eweh nu sampurna sabenerna mah, deukeutna budak jeung bapana, anu biasana digambarkeun nyaéta kadeukeutan budak awewe jeung indungna. Tapi di dieu, kadeukeutna putri jeung bapana dicaritakeun, sakumaha ceuk paribasa, bapa téh cinta munggaran putri-Na. Pilem ieu leres-leres patut ditingali, caritana saé sareng mereun pisan, tiasa ngamotivasi seueur jalma sareng ngagambarkeun yén cinta anu paling caket sareng langgeng nyaéta kanyaah kolot sareng budakna. Akting na geus teu kudu di ragukeun vINI g bastian sukses jadi peran bapak nu boga kakurangan tapi nyaah pisan ka anak na.


Di Pangandaran, aya salah sahiji transportasi wisata laut nyaeta kapal layar. Kapal ieu biasa nyebrangkeun pengunjung ti Pantai Barat ka Pantai Pasir Putih. Hagana kur salawe rebu per orang. Harga sakitu teh tos kaetang PP. Samemeh naek, urang wajib make palampung jeung kasalamatan. Naek kapal ieu teh teu tiasa upai nuju ombak pasang mah, kedah nungguan heula ombakna normal. Upami naek kapal ieu, di tengah laut tiasa eureun heula kangge popotoan dina bodi kai kenca katuhu kapal. Sensasina cocok pisan jan uji nyali, sabab pas kapal keuna ku omba teh sok nepi ka jemping, mantak reuwas nu naek. Tapi salebihna mah aman dugi ka tempat tujuan. Tah tong hilap baraya, pami ka Pangandaran wajib pisan nyobian sensasi ancul-anculan kapal kena ku ombak. Cobian meungpeung ayeuna nuju rame wisata akhir taun. Yuk geura kukumpul acis jang kaditu!


Hayam goreng kampung Kajojo, anu aya di Gang Asep Berlian Cicadas. Geus langganan kadieu opat taun terakhir. Hayam gorengna kampung dimasak garing, jadi nyieun bumbuna makin meresap. Sambel jeung lalabanna oge ngeunah, teu lada jadi cocok moal nepika nyeuri beuteung. Salian ti eta, tempe jeung tahu na ge juara. dimasakna oge sarua kawas goreng hayam nyaeta garing.Tempatna leutik jeung sempit, jadi mun saliwat mah moal katinggali eta tempat dahar. Lamun jam 11 bakal pinuh ku pelanggan. Sering beakeun jadi alusna mesen heula ngaliwatan WhatsApp si penjualna. Hargana ge cukup kajangkau, saporsi bisa 30-35rban. Harga ieu masih kaitung murah, sabab hayam gorengna hayam kampung.


Pak Haji gaduh hiiji hobi, hobina nyaeta miara manuk. Unggal poe kagiatan pak Haji nyaeta ngamandian manuk teras moe manuk di hareupeun imah na. Manuk piaraan pak Haji rupa-rupa aya tekukur, cangkurileung, toed, jeung sajabana. Pak Haji biasana ngala manuk di sawah atanapi meuli di pasar Jatinegara. Manuk-manuk nu dibogaan ku pak Haji dilatih supados jago nyanyi. Upami tos jago, manukna diical ka sasama penghobi nu sejen. Aya hiji manuk nu teu diical ku pak Haji, ngaranna Robert manuk tekukur. Robert ieu tos aya nu nawar 100 juta tapi teu diberekeun ku pak Haji kusabab ieu manuk pertama sareng manuk kanyaah pak Haji.


Bisnis online mangrupikeun jinis usaha anu beuki pamenta. Henteu ngan kusabab nawiskeun artos ageung, ngajalankeun bisnis online oge henteu sesah teuing. Anjeun oge tiasa ngatur bisnis ti bumi, atanapi dimana wae anjeun hoyong. Hasilna, anjeun henteu kedah ngaluarkeun modal anu ageung pikeun ngamimitian bisnis online. Nyatana, aya sababaraha usaha online tanpa modal anu tiasa dilakukeun sareng kabuktian nguntungkeun. Contona, bisnis online anjeun tiasa dina bentuk ngajual produk batur (dropshipping), menangkeun komisi ku gabung affiliates, sarta loba nu sejenna. Tiap-tiap rupi bentuk penjualan teh tangtos ngabogaan kasesahan tur kauntungan nu benten. Janten, teu aneh yen seueur jalma ngahudang pikeun ngamimitian bisnis online.


Rumah Bolon nyaeta rumah adat suku Batak Toba. Dina pembangunanna teu sembarangan sabab dibangunna teu make pondasi jiga imah biasana. Mimiti, digelar acara mangontang tukkang atawa manggil tukang, tuluy persiapkeun material bangunan ti hutan ku nu boga imah. Geus kitu, tukang mahat tihang samemeh dipasang. Geus dipahat, tihang dipasang kenca katuhu imah. Tuluy dijieun tangga di hareupeun imahbolon di tengah-tengana pisan. Geus masang tihang, tuluy ka bagean tangga nu dijieu khusus supaya mimiti asup imah teh posisina tungkul. Tuluy nembe masang dinding jeung masang suhunan. Suhunanna ditopang ku tihang tegak lurus nu disebut ninggor. Tulut di luhureun suhunan  dipasangan ulu paung nu dipercaya bisa nolak bala.


Gagasan pikeun ngajual di bumi anu pernah kuring lakukeun nyaéta nyieun jajanan és jelly. Cara nyieunna gampang pisan, urang ngan butuh sirop rasa buah, rasa naon wae nu aya di imah, jeli, gula, cai jeung susu. Cara nyieunna, mimitina urang nyieun jelly heula. Saatos tiis, tuang kana loyang teras tunda kana kulkas. Teras siapkeun cai sareng sirop rasa buah, seduh siropna, upami henteu amis, urang tiasa nambihan gula deui. Saatos jelly rengse, urang parut ipis-ipis sangkan jadi kawas mie. Lengkah pamungkas, urang mungkus eta es. Pertamana lebetkeun agar-agar jelly nu tadi kana plastik, teras tambahkeun sirop rasa buah. Kitu ogé jeung susu, lebetkeun heula jellyna, teras tambahkeun susu. Tong hilap disimpen dina kulkas deui  supados langkung seger nalika dituang ku aranjeun.


Kanggo anu mineng jeung resep lalajo di bioskop biasana sok aya diskon janten pangaos tiket na janten langkung mirah, benten lima rebu ti pangaos anu biasana. Cara na urang tiasa ngadonlod aplikasi CGV teras ngadamel akun anyar, teras janten member CGV. Biasana di aplikasi sok seeur promo anu ditawiskeun ka member. Upami urang mineng mesen tiket lalajo, urang oge bakal meunang poin jeung diskon. Tapi kanggo saha wae anu hoyong meunang tiket anu langkung mirah tapi teu hoyong ngadonlod aplikasi tiasa nitip meser ka anu gaduh member CGV. Biasana di twitter seeur anu ngajual tike lalajo di CGV anu langkung mirah.


Pilates mangrupikeun metode olahraga pikeun latihan fisik anu museurkeun kana rehabilitasi sareng nguatkeun awak. Prinsip Pilates nyaéta pikeun ngahijikeun pamahaman antara awak sareng jiwa supados aranjeunna damel babarengan pikeun ngabantosan nyegerkeun awak dina ngalaksanakeun kahirupan sapopoe.Pikeun ngalatih kaharmonisan awak jeung pikiran, pilates ngalibetkeun téknik engapan teratur, latihan kasaimbangan, latihan ngadalikeun gerak jeung kakuatan otot, ngawangun postur awak, jeung ngalatih konsentrasi konsentrasi. Pilates teu kaasup runtuyan latihan cardio. Inténsitas gerakan condong gaduh laju anu sedeng tanpa peryogi kagiatan anu luhur sareng beurat pikeun ngahontal hasil anu idéal tina kagiatan pilates ieu. Latihan Pilates henteu disarankeun pikeun jalma anu tekanan darah teu stabil, gaduh résiko gumpalan getih, osteoporosis parah, sareng gaduh indikasi herniated disc atanapi gangguan saraf kacepet.


Dina kahirupan sosial ogé di lingkungan sakola, urang mindeng sapatemon loba béda. Misalna boga babaturan nu beda etnis, tatangga nu beda agama, jeung sajabana. Kumaha urang kudu ngokolakeun toleransi? cara na nyaeta :
1. Nongkrong jeung babaturan kabeh teu paduli agama. Sakabeh babaturan kudu sarua, ku kituna urang kudu gotong royong sanajan urang beda kasang tukang.Jalma anu beda kapercayaan jeung agama ngahiji
2. Ngahargaan jeung ngahargaan kana perayaan hari raya agama batur. Urang salaku umat Islam kedah ngahormatan perayaan hari raya agama anu sanés, tapi henteu tiasa milu ibadah di tempat ibadahna.
3. Henteu ngahina jeung ngahina ajaran agama séjén. Lamun urang ngarti toleransi, tangtu urang moal ngahina batur sabab béda jeung urang.
4. Méré kasempetan ka babaturan nu béda agama pikeun solat nurutkeun agamana masing-masing.
5. Méré rasa aman ka jalma séjén anu keur ibadah. Lamun urang teu hayang diganggu dina ibadah, urang ogé kudu ngahargaan jalma séjén anu ibadah. Toleransi Beragama di Kalangan Pemuda


Marakna kandaraan berday listrik anu didesain jang ngurangan penggunaan bahan bakar minyak teh jadi salah sahiji perkembangan teknologi nu nuju hngat diperbincangkan. Salah sahiji contona teh nyaeta ayana sapeda listrik. Mun biasana sapeda teh sok digowes, tah ayeuna mah salian bisa digowes, oge bisa digas jiga motor. Bentukna teh jiga perpaduan antara sapeda jeung motor. Bentuk rangkana mah jiga sapeda, tapi dibekelan ku mesin berdaya listrik. Sapedana teh mun seep daya bisa diisi ulang ku mandiri. Sapeda listrik ieu ge bisa ngajangkau jarak nu leuwih jauh tibatan sapeda biasa, jeung deuih bisa dipake boncengan dua urang. Hargana ge teu pati mahal, masih dihandapeun harga motor.


Kieu kumaha carana naek KRL (Karéta Rel Listrik). Kahiji, meuli tiket KRL. Anjeun tiasa meser tiket di kantor tiket atanapi nganggo mesin tiket otomatis di stasion. Sanggeus meunang tiket, asup ka stasiun KRL. Sateuacan naek KRL, pastikeun anjeun pariksa jadwal keberangkatan KRL. Saatos mariksa jadwal, angkat kana peron KRL dumasar kana rute sareng tujuan perjalanan anjeun. Saatos dugi ka peron, ngantosan KRL dugi. Sanggeus KRL nepi ka peron, naek kana KRL. Pastikeun anjeun milih gerbong anu leres dumasar kana tujuan perjalanan anjeun. Sanggeus asup ka KRL, neangan korsi nu sadia. Sanggeus diuk atawa nangtung, nungguan KRL nepi ka stasion tujuan. Sanggeus turun tina KRL, kaluar stasion ngaliwatan panto katuhu.


Khotbah Jumah teh nyaeta khotbah nu ayana dina samemeh pelaksanaan solat sunah jumah. Khotbah jumah dilaksanakeun na dua kali berturut-turut. Khotbah Jumah dikumandangkeun saatos adzan awal, nu nadaan atawa nyauran jamaah jang mula ngadangukeun khotbah ti khotib. Khotbah jumah dilaksanakeun kurang leuwih tujuh dugi ka sapuluh menit. Di antara khotbah kahiji jeung kadua teh dipisahkeun ku duduk sejenak. Beres khotbah kahiji sareng kadua teh langsung dilaksanakeun sholat sunah jumah. Khotbah biasana berisi materi kaagamaan nu wajib ayana nasehat jang jamaahna. Khotbah disampaikeun ku khotib nu suarana lantang sareng elmu agamana tos mahir. Khotbah jumah dilaksanakeunna dina waktu dzuhur poe Jumaah.


Kiwari, saha nu teu nyaho Android? Teu anéh, sabab Android nyaéta sistem operasi anu pohara populér, hususna pikeun pamaké alat sélulér. Android mangrupikeun sistem operasi (OS) anu biasa dianggo dina alat sélulér sapertos telepon sélulér sareng tablet. Sajarah Android sorangan dimimitian dina taun 2007. Waktu éta, OS ieu resmi dimekarkeun ku Open Handset Alliance, anu mangrupa konsorsium (asosiasi) diwangun ku 84 pausahaan. Sababaraha diantarana mangrupikeun perusahaan multinasional anu terkenal sapertos Google, Intel, Sony, sareng Samsung. Sanaos diwanohkeun dina taun 2007, Android énggal leres-leres dianggo sacara masal sareng peluncuran telepon sélulér Android munggaran di 2008, nyaéta HTC Dream. sistem operasi sacara umum, laksanakeun aplikasi sareng parangkat lunak, mintonkeun panganteur pamaké.


Sareng kuring bakal nyarios sakedik ngeunaan pangalaman kuring nalika ngalakukeun panalungtikan di Biara. Ampir 3-4 bulan kuring ngaréngsékeun skripsi, sabab panalungtikan ngeunaan tapa, jeung tapa di ieu biara, dipigawé sabulan sakali, jadi teu bisa mudik unggal poé, sabab kudu nyaluyukeun jadwal semedi. di biara. sanajan biara diitung deukeut jeung imah kuring. Nalika ngalakukeun panalungtikan, jujur kuring ngarasa nyaman jeung atmosfir dieu. Sanaos dina awalna, kuring ngarasa rada kagok lebet, sabab kuring nyandak mitra riset kuring anu nganggo jilbab sareng katingalina kontras pisan pikeun lebet, panginten. Tapi tétéla, maranéhna pisan wilujeng sumping kalawan datangna kami. teu aya, anu nganggap remeh ka urang, malahan dulur anu ku kuring tepang didinya, nyoba-nyoba menyapa kuring sanajan ngan seuri.


Ayeuna acara tipi tos teu rame deui, teu siga baheula seeur pisan kartun jeung acara lulucuan anu ngahibur. Janten ayeuna mah seeur nu milih lalajo dina YouTube lantaran seeur pilihan tontonan anu rame. Di YouTube oge iklan na teu sa seeur dina tipi, jeung aya fitur YouTube premium upami hoyong ngaleungitkeun iklan. Abdi paling resep lalajo pidio papasakan jeung pidio batur keur emam. Abdi oge resep lalajo sasatoan anu lucu, oge resep lalajo carita kasus kriminal di Korea. Kadang-kadang YouTube oge janten tempat diajar lantaran seeur pisan pidio tutorial atawa cara-cara ngalakukeun hiji hal anu jentre pisan dijelaskeun na. Abdi oge sok panasaran kumaha kahirupan mahasiswa Indonesia anu kuliah di luaf negeri.


Upacara adat mangrupa aset budaya di Indonésia. Upacara adat diwariskeun sacara turun-tumurun anu dilaksanakeun dumasar kana kapercayaan masarakat satempat. Masing-masing upacara adat miboga tujuan anu béda-béda, aya upacara-upacara akad nikah, kalahiran jeung maot. Indonesia ngabogaan loba pisan adat istiadat di ujung timur nepi ka ujung barat na. Acara adat terus di lakukeun nepi ka ayeuna supaya tetep lstari teu leungit. Nepika ngke anak incu urang masih keneh apal acaraacara adat kos kie. Harepanna adat ieu pasti terus di mumule tuluyku generasi generasi salajengna siga nu ges di lakukeun ku generasi sammehna nepi ka ayeuna urang ngalaman jeung ngasakeun keneh acara acara adat ieu.


Mun urang boga sato piaraan siga ucing atawa manuk, urang kudu wajib ngajagana ngameh teu ninggalkeun imah urang. Lantaran teu kabeh jelema resep sato piaraan di buruan imahna, pastina mun sato piaraan urang asup ka buruan imah tatangga, pasti ngarasa risih jeung bakal ka ganggu. Ku kituna urang kudu nyieun pager husus jang ngajaga piaraan urang meh teu kaluar ti buruan imah urang. Cara ieu bisa dilakukeun meh sato piaraan urang teu ka buruan imah tatangga deui. Lantaran baheula pas teu dijieunkeun pager, sato urang mindeng miceun kotoran di buruan tatangga anu nyebabkeun tatangga jadi ambek. Jadi ayeuna mah geus aman.


Blender mangrupakeun alat elektronik mangrupa wadah kaca atawa plastik nu dilengkepan ku peso leutik dijerona. Peso ieu mibogaan fungsi nyaeta jang motong, ngocekeun, ngagiling, oge ngalemeskeun bahan kadaharan. Bisa buah-buahan, sayur, jeung bumbu masakan. Pas blender disambungkeun kana listrik jeung tombolna dihurungkeun, otomatis nu aya di bagian handap peso bakal ngagerakeun peso dina tingkat gancang anu beda-beda, aya nu rendah, sedeng, jeung maksimal. Blender listrik biasana mibogaan sora anu khas, beda deui jeung blender manual nu ku leungeun cara ngagunakeunna teh, euweuh soraan. Biasana blender teh mindeng digunakeun ku tukang jualan jus buah. Bentuk wadah jeung tombolna misah, wadahna biasana transparan.


Garéja Katedral Jakarta, atawa sacara resmi dingaranan Garéja Santa Maria Assumption ( basa Walanda : De Kerk van Onze Lieve Vrouwe ten Hemelopneming ; basa Inggris : The Church of Our Lady of the Assumption ) nyaéta hiji gereja Katolik di Jakarta . Wangunan garéja ieu diresmikeun dina taun 1901 sarta diwangun kalayan arsitéktur neo-gothic ti Éropa, nyaéta arsitéktur anu biasa pisan dipaké pikeun ngawangun gedong gereja sababaraha abad ka tukang.

Garéja ayeuna dirarancang sareng dimimitian ku Pendeta Antonius Dijkmans sareng groundbreaking dilakukeun ku Pro-vicar, Carolus Wenneker. Karya ieu lajeng dituluykeun ku Cuypers-Hulswit nalika Dijkmans teu bisa neruskeun, lajeng diresmikeun sarta diberkahan dina 21 April 1901 ku Mgr. Edmundus Sybradus Luypen, S.J., Vikaris Apostolik Jakarta.

Katedral anu urang kenal ayeuna saleresna sanes gedong garéja anu asli di éta tempat, sabab katedral anu asli diresmikeun dina bulan Pebruari 1810, tapi dina tanggal 27 Juli 1826 wangunan gereja kabeuleum sareng 180 imah di sakurilingna nalika kahuruan ageung. Saterusna dina tanggal 31 Méi 1890, gereja ambruk alatan masalah struktural, jadi kudu direnovasi.


Pikeun unggal dahareun anu dibuang, aya ogé biaya lingkungan anu kedah dibayar. Contona, cai sok dipaké dina unggal tahapan prosés produksi pangan. Ayeuna, sakitar 70% sumber cai tawar dunya anu sayogi dianggo pikeun nyirami pepelakan sareng ngahasilkeun tuangeun. Bungkusan sareng transportasi dahareun ogé peryogi cai. Nalika anjeun miceun tuangeun, sadaya cai éta ogé dipiceun. Kitu deui cai dina kadaharan anu dibuang, contona buah anu ngandung cai. Cai anu dibuang ieu sami sareng sakitar 170 triliun liter (atanapi 45 triliun galon) cai per taun. Numutkeun WHO, jumlah minimum cai anu dibutuhkeun ku unggal jalma per dintenna sakitar 15-20 liter. Lamun sanajan sabagian leutik tina cai nu kapiceun bisa disimpen jeung  diawet-awet, éta cai bakal bisa balik deui, jang nyadiakeun cai pikeun jalma di sakuliah dunya. Ngabuang tuangeun sarua hartosna ngabuang seueur cai. Ku kituna, lamun digabungkeun, éta bisa nutupan sakabéh kaperluan cai rumah tangga di dunya.